Hbnyt 2015 5 by Højby Nyt - Issuu\nHbnyt 2015 5\nNR. 5 2015 AUGUST 2015\nStærke seniorer i Højby\n15 stærke seniorer gennemførte prøverne til idrætsmærket læs mere på side 19 Højby Marked læs side 21 - 23 HVAD SKER DER I HØJBY - LÆS DET I HØJBY NYT!\n1866 H.S.&G.’s 150 års jubilæum 2016 Af Søren Rasmussen\nBadminton – vi er også en del af H.S.&G! Oprindelse: Britiske soldater udstationeret i Indien i 1860’erne tog en indisk børneleg til sig, hvor man slog en fjerbold i vejret ved hjælp af en ”ketcher”, som var udformet, som vi kender den i dag, men i stedet for strenge var rammen beklædt med en slags pergament, og lignede og lød på den måde som en tamburin på en stok! Efter hjemkomsten til England, tog britiske soldater, når det var regnvejr og cricket og kroket var besværliggjort, legen op. På hertugen af Beauforts residens Badminton House i nærheden af Bath i den vestlige egn af England var sommeren 1873 meget regnfuld. Hjemvendte officerer fra Indien anvendte en hall i slottet med en snor udspændt fra havedøren til kaminen som ”net” – badmintonspillet i den form, som vi kender i dag, var født. Målet (5,18 x 13,4 m) på nutidens badmintonbane er bibeholdt, som målet af hallen på Badminton House. Til spillet\nanvendes en fjerBOLD – den eneste sportsrekvisit kaldet BOLD der ikke er rund! I 1899 spillede man første gang All England turneringen, som også gjaldt som VM helt frem til 1977. Først kendte offentlige badmintonkamp her i Danmark var i 1925, hvor 4 spillere agerede for 6 tilskuere i Skovshoved Idrætsforening. Allerede 25 år efter var Danmark en af verdens stærkeste badmintonnationer. Badminton blev introduceret til OL i 1992. Ved et bestyrelsesmøde i 1938 vedtog man at oprette en badmintonafdeling i HS&G. Ekstrakontingent for at spille badminton blev sat til 50 øre for voksne og 25 øre for børn. Hvorvidt afdelingen kom i gang fremgår ikke af senere referater, men det er tvivlsomt, da der ikke i regnskabet forekommer udgifter til indkøb af materialer. Første gang der registreres udgifter er 1957, da der berettes om badminton i Forsamlingshuset. I 1968 lejede\nforeningen sig ind i Rolfhallen, og samme år var 2 hold med 23 spillere tilmeldt turneringen, og det frembragte allerede samme år et Fynsmesterskab for det ene hold. I 1970 rykkede badmintontræningen til Årslevhallen og også Munkebjerghallen, Skt. Klemenshallen og Klostermarkshallen var i brug, indtil vi fik vores egen hal i 1979 . Medlemstilgangen var jævnt stigende fra de 23 medlemmer i 1968 til 332 medlemmer i 1989 hvor medlemsantallet toppede. I dag er der ca. 200 aktive spillere, med højst rangerede hold på vej mod serie 1\nBLAD NR. 165\nHer en situationsrapport fra dette års klubmesterskab i Højbyhallen, hvor hele dagen blev brugt på afvikling af kampe for at kunne kåre 2015 klubmestrene. Således er der sæsonen igennem hyggelig træning og fællesaktiviteter, det være sig Monradstævner for ungdommen, jule- og afslutningsturnering for motionisterne og som skrevet klubmesterskab. Yderligere er der tilmeldt hold til turnering. Har du interesse i at blive aktiv i badmintonafdelingen så kontakt afdelingsbestyrelsen på www.hojby-sg.dk/badminton.\nAnnonceindlevering: Viggo Breckling E-mail: annoncer@hbnyt.dk Nr. Lyndelse Vej 22, Højby, tlf. 65 95 91 17 Helge Brix, H.C. Andersens Gade 59, 5000 Odense C, tlf. 65 91 70 72 Annoncepris: kr. 2,00 pr. spalte-mm. 4 farvetillæg 900,- og enkeltfarvetillæg 300,Alle priser er excl. moms Tekstindlevering: Vibeke Alrø E-mail: tekst@hbnyt.dk Ugletoften 22, Højby Indleveringsfrister i 2015: Så tidligt som muligt og senest: 11. sept. - udkommer 26. sept. 30. okt. udkommer 14. nov.\ndig d l e Tilm rugsen B r e p Su ’s y b j ø H ud b l i t SMS lip af de lokale ldrig g rdele a u d r fo Så gå tilbud og\nTilmeld dig SuperBrugsen Højby’s SMS service inden den 30. august og deltag i lodtrækningen om en varekurv til kr. 500,00\nVil du gå glip af det? Nej vel?\nFra den 25. august vil SuperBrugsen sende lokale tilbud og informationer ud via SMS.\nHøjby Bibliotek Kurser i efteråret\nMed venlig hilsen Henriette, Jesper & Gitte Højby Bibliotek Nørrelunden 20 5260 Odense S Tlf. 63750912 odensebib.dk/hoejby hojby-bib@odense.dk.\nDer afholdes kurser i tablets følgende dage: Onsdag d. 26. august kl. 15–17: Tablets, er det noget for mig? . Onsdag d. 30. september kl. 14 – 15.30: Tablets for begyndere – iPad (med iOS styresystem). Onsdag d. 30. september kl. 16–17.30: Tablets for begyndere – Samsung, Levono, Sony m.fl. (med Android styresystem). Onsdag d. 28. oktober kl. 14–15.30: Tablets i hverdagen – iPad (med iOS styresystem). Onsdag d. 28. oktober kl. 16–17.30: Tablets i hverdagen – Samsung, Levono, Sony m.fl. (med Android styresystem). Tilmelding er nødvendig. Tilmelding via odensebib.dk > Det sker > IT-introduktioner eller ved henvendelse i biblioteket. Kaninhop Søndag d. 4. oktober 2015 kl. 14 kommer et par af Fyns kaninhoppere og viser deres dygtige hopkaniner frem. Kaninhop er en sjov hobby, der handler om, at kaninen skal komme igennem en springbane på kortest mulig tid med de færreste fejl. Kaninhop henvender sig til børn og voksne i alle aldre. Der vil på dagen være sat en lille kaninhopbane op. På dagen er der mulighed for, at man kan få lov at nusse nogle af de søde kaniner og stille spørgsmål til deres ejere. 4\nKaninhop Coisbo Beer på Højby Bibliotek Tirsdag d. 20. oktober kl 19-21. Højby Bibliotek inviterer i samarbejde med brygmester Anders Coisbo til ølsmagning. Han vil fortælle om sin ølrejse med Coisbo Beer fra politimand til ølbrygger. Coisbo Beer har modtaget flere forskellige priser, både nationale og internationale. Der vil være 7 - 9 varianter af smagsprøver, smagsglas samt mulighed for at købe smagskasser til en meget fordelagtig pris. Billetpris: 125 kr. Bemærk! Begrænset antal pladser. Billetter købes via odensebib.dk. Foredrag Kaare R. Skou : Hvad sker der politisk lige nu? Tirsdag d. 3. november kl. 19 på Højby Bibliotek. Med udgangspunkt i den aktuelle politiske situation causerer Kaare R. Skou om det politiske spil på Christiansborg. I en ironisk, kærlig form stifter vi bekendtskab med toppolitikern e og hører om, hvordan politik egentlig bliver til. Der fortælles også om spindoktorernes indmarch på den politiske scene\nog om forholdet mellem politikerne og pressen. Partiernes og politikernes placering i det politiske billede skitseres fra det historiske Venstre til opkomlingen blandt partier, Ny Alliance. Det er både muntert og lærerigt. Billetpris : 50,- kr. Billetter købes via odensebib.dk. Arrangør: Højby Foredragsforening og Højby Bibliotek Film på biblioteket Søndag d. 11. oktober kl. 14 vises der film for de 3–6-årige. Se opslag på biblioteket om hvilke film, der vises.\nHonning er fantastisk Honning ikke kun et Besøgeros på Højby Honning er ikke kun sødemiddel, men også et et sødemiddel, men Marked, hvor vi bl.a. står krydderi. også et krydderi. klar med smagsprøver af vores dejlige honning PRØV DET! Prøv det!\nHøjby Bibliotek Af Kirsten Kvolsbæk, læsekredsdeltager:\nLæsekredsen på Højby Bibliotek Læsekredsen starter sin 16. sæson til september. Vi mødes seks gange fra september til april på Højby Bibliotek. I to timer gennemgår vi den læste bog, hvor vi placerer den i litteraturhistorien og giver et bud på karakteristikken af bogens vigtigste person(er). Vi forsøger også at finde ud af, om forfatteren bruger en bestemt stil, og vi finder metaforer og spejlinger. Handlingen i de læste bøger giver hver gang anledning til gode diskussioner, hvor vi drager paralleller til vores egen hverdag/nutid. Ofte får vi et portræt af forfatteren, og bogens eventuelle relation til forfatterens liv bliver også drøftet. Alt i alt kommer vi langt omkring på en aften.\nter, vi h\ntober og 23. november 2015. De øvrige tre datoer i sæsonen 2015/2016 fastlægger vi, når vi starter.\nPrisen for alle seks gange er 200 kr., som betales første gang. Medbring selv kaffe/ te. Vi har bestemt de tre første bøger, som er: ”Open” af Andre Agassi, ”De usynlige” af Roy Jacobsen og ”Stoner” af John Williams. Bøgerne kan lånes på Højby Bibliotek. Den foregående sæson Læsekredsens 15. sæson sluttede midt i april, og vi har læst så forskellige bøger som: Vibeke Marx: "Skygger fra Sprogø" Mara Lee: "Salome" Kristian Bang Foss: "Døden kører Audi"\nPer Petterson: "Jeg nægter" Joanne K. Rowling: "Den tomme plads" John Green: "En flænge i himlen".\nSom afslutning på sæsonen så vi også filmen bygget over romanen.\nDe bøger, vi læser og gennemgår, vælges i fællesskab, og vi får derigennem inspiration fra hinandens læsevaner. Interessen for at deltage i Læsekredsen er meget stor, og indtil videre er der lukker for tilgang af nye deltagere. Det er dog muligt at blive skrevet på venteliste ved henvendelse til Kirsten Kvolsbæk tlf. 65 95 90 09 / 23 72 40 01. Vi starter den nye sæson mandag den 21. september 2015 kl. 19-21 på Biblioteket på Højby Skole. Tine Østergaard Pedersen vil også lede læsekredsen i den nye sæson. Læsekredsens 2. og 3. mødeaften er aftalt til hhv. 26. ok-\nLindved Frugt v/ Lars Andersen Hegningvej 2, Lindved, tlf. 26 74 77 64\nKurser Af Else Marie Kristiansen\nKreativiteten blomstrer på Helgas kunstkurser Har du lyst til at føle glæden og roen ved at tegne og male, men mangler du inspiration og nogle teknikker til at få de helt rigtige streger, farver og stemninger frem, så meld dig til et af Helgas kunstkurser i Højby. Helga Benediktsdóttir er selv en udførende og anderkendt kunstner, der, som hun selv siger, elsker at undervise. Hun har undervist på kunstskoler, daghøjskoler mm. i mange år, men i 2012 begyndte hun også at undervise i sit eget atelier på adressen Hollufgårdsvej 19. Det var også her, jeg personligt nød samværet med andre tegneinteresserede i foråret 2015.\nDer tegnes koncentreret - efter model 6\nMaleholdet i gang Vi startede med et fælles oplæg og arbejdede derefter med vores eget udtryk de første fem gange. Vi tegnede både planter, brugsgenstande, portrætter, dyr og snelandskaber – alt afhængigt af, hvad den enkelte havde lyst til. Uanset motivet kunne Helga på sin egen rolige og pædagogiske måde vejlede individuelt om teknikker, om farver, skygger og skraveringer, så resultatet blev bedre, og vi efter hver gang følte, at vi havde lært noget nyt. De sidste fem gange tegnede vi efter model, hvor vi for alvor fik brug for vores hurtighed og iagttagelsesevne, fordi modellen kun stod i den samme stilling i 2 til 30 minutter. Det var en stor udfordring at få kroppens proportioner til at fremstå rigtigt. Her viste Helga igen sin åbenhed overfor nye ideer, så da en af kursisterne ønskede at arbejde med menneske-\nkroppen i ler, så blev der hurtigt indrettet en arbejdsplads til det. Ved kursets afslutning blev nogle af vores tegninger udstillet i Rådhushallen. Det samme gjaldt akvareller og malerier, som var fremstillet på Helgas malekurser. Til september vil jeg igen besøge Helgas kreative værksted, men denne gang vil jeg udfordre mig selv med et malekursus, hvor der både er mulighed for at arbejde med akvarel-, akryl- og oliefarver. Jeg glæder mig til at gense nogle af mine medkursister, men der er plads til flere, så vi håber, der er flere i området, som har lyst til at dele denne dejlige interesse med os. Vil du vide mere om kurserne, kan du kontakte Helga Benediktsdóttir tlf.: 51 35 35 04\nKurser eller læse mere om kurserne på www.helgaben.dk/ kunstkurser. Tilmelding Kurserne i efteråret 2015 starter 24. og 25. september og varer i 10 uger. Tilmeldingen foregår ved kontakt til Paarup Aftenskole tlf.: 66 13 00 82 eller www.paarupaftenskole.dk Maleri Torsdag kl. 15.45–18.30 Torsdag kl. 19.00–21.45. Maleri og tegning for seniorer Fredag kl. 9.00–11.50 Tegning Fredag kl. 14.00–15.50\nEksempler på elevværker\nSundhed Af Lene Jespersen\nNyt fra Højby SundhedsCenter Nye behandlerrum Da vi stadig bliver flere behandlere, der tilsammen kan tilbyde et bredere udvalg af behandlings- og terapiformer, har vi valgt at nytænke indretningen. Sommerferien har derfor stået på ombygning og indretning af Højby SundhedsCenter.Vi glæder os til at byde nuværende og nye klienter velkommen. Samtidig gør vi opmærksom på, at der kan være flyttet rundt på, hvor de forskellige behandlere ”bor”. Derfor beder vi klienter vente i venteområdet. Så vil behandleren komme og hente ind. Aktiviteter Weekendkursus i Grundlæggende Healingsmassage 29. – 30. august 2015. Kunne du tænke dig at lære at give en afslappende og omsorgsfuld massage? Så er Grundlæggende Healingsmassage måske noget for dig. Vi vil gennemgå massagen trin for trin med lidt teori og megen praksis. Du får mulighed for at give massage 2 gange og modtage massage 2 gange, så du efter kurset føler dig tryg ved at kunne give en fin afspændende massage til familie, venner og bekendte. På kurset vil du også blive introduceret til en enkel meditation, der hjælper dig med at skabe jordforbindelse. Pris kr. 1400 pr. person. Spørgsmål: Kontakt Birgit Søllested, tlf. 24 62 95 33. Tilmelding: birgitte@sollested.dk.\nQuigong og massage Undervisning i Quigong starter onsdag den 9. september kl. 17.15 – 18.30. Du kan tilmelde dig online: www.mengsunivers.dk eller lis@mengsunivers.dk eller telefon: 27 85 09 56. Undervisningen foregår over 10 onsdage og koster 750 kr. Du kan få en prøvetime, så du kan finde ud af, om det er noget for dig. Ligeledes onsdag kan der bookes tid til massage hos Lis Meng mellem kl. 8 og 19. Har du brug for en tidligere eller senere tid, kan Lis kontaktes for nærmere aftale. Meditation med Hemisync I foråret har vi 4 gange inviteret interesserede til at prøve en anden form for meditation, hvor man samtidig får stimuleret hjernen med lydbølger. Der har været rigtig god tilslutning, og vi fortsætter derfor i efterår/vinter med at tage det et skridt videre. Det vil være muligt at deltage, selv om man ikke har været med på introen. Foreløbige datoer: Tirsdag d. 13/10 Onsdag d. 9/9, 23/9 (intro) og 7/10. Alle datoer kl. 19 – 21. Pris: 100 kr. pr. gang. Tilmelding til Lene, Tlf. 28 60 44 47. MediYoga (specielt velegnet for kræftpatienter) v. Trine Hyldgaard. Torsdag kl. 9.30 – 11.30. Start 3. september. Tilmelding gennem AOF.\nMarked / Messe Vi deltager i Højby Marked lørdag den 15/8. Næste Minimesse foregår søndag d. 25/10 2015 kl. 10–17. Foredrag Er dit barn særligt sensitivt? Foredrag ved Mette Krabek www.sensitiv-coaching.dk. Torsdag d. 17/9 kl. 19 – 21 Tilmelding: Lene, 28 60 44 47 Pris: 100,- incl. kaffe/te. I Højby Sundhedscenter starter Fyns Clairvoyanceskole nyt hold til oktober 2015. Undervisningen varetages af Jane Weis og Lise Lie, der begge arbejder med clairvoyant vejledning. Se www. fynsclairvoyanceskole.dk for nærmere informationer. Vi er alle født med clairvoyante evner, og de fleste mennesker har oplevelser af clairvoyant art. Det kan være oplevelser hvor du bl.a. fornemmer stemninger i rum eller ved andre mennesker. Hvor du kan mærke, der er nogen tilstede du ikke kan se. Du kan fortælle andre mennesker om dem og deres liv eller andre hændelser, du ikke lige kan forklare hvad er. På Clairvoyanceskole kan du få svar.\nDu lærer at håndtere dine evner, du får styr på dem så det er dig, der bestemmer, hvornår og hvor meget plads, de skal have i dit liv. Du udvikler dig og dine evner og nye evner viser sig måske. Du lærer dit indre univers at kende, og du kan få kontakt til dine indre vejledere. I Højby Sundhedscenter tilbyder Lise Lie clairvoyant vejledning, Soul Body Fusion og Livsvejledning. Se www. sjaelogkrop.com for nærmere informationer. Hun er, sammen med Jane Weis underviser på Fyns Clairvoyanceskole. Lise Lie har også meditationsgrupper i Højby Sundhedscenter. Det er mandage i lige uger kl. 10.00 til 12.30 og torsdage i ulige uger kl. 19.00 til 21.30. Med start torsdag d. 13.08.15. Vi mediterer ud fra Jonette Crowleys kanaliseringer af bevidstheden Mark, og temaet er dimensionerne i vores bevidsthed. Se www. jonettecrowley.com. De guidede meditationer foregår på engelsk. Det koster 50,- pr. gang og der vil være te og kaffe i pausen.\nSundhed Af Mia Ebsen\nGrönska har åbnet en Terapihave beliggende på Midtfyn. timerne, hvor haveterapi udgør den primære aktivitet i rehabiliteringen. Der kan efter aftale indgå andre terapier som Kunstterapi, Rosenmetoden, Mindfulness og samtale med psykolog. Målet er, at man som besøgende her opnår et bedre helbred og større velvære gennem forløbet. Grönska Terapihave er en have til mennesker, der med forskellige problemer behøver hælp til at komme videre i livet. Alvorlig stress og udbrændthed, forebyggelse af, at begyndende stress ikke udvikler sig til en sygemelding, personer med angst eller depressions problematikker eller Post Traumatisk Stress Syndrom (PTSD) er noget af det, som vi i Grönska Terapihave kan hjælpe dig med at komme over. Vi tilbyder haveterapeutiske forløb fra 4 til 12 uger i dag-\nFor at kunne rehabilitere behøver man ro, tilpassede aktiviteter og omgivelser, som virker støttende. Omgivelserne i Grönska terapihave er skabt efter samme principper som terapihaven i Alnarp (Sveriges Lantbruksuniversitet, SLU). Deres resultater viser, at personer med alvorlig stress og udbrændthed med 75% sandsynlighed bliver i stand til at komme tilbage i arbejde eller uddannelse. Havens otte rum giver mulighed for forskellige slags aktiviteter, da de særlige oplevelsesværdier som ro,\ntryghed og harmoni, oprindelighed, rummelighed, kravløshed/”kravfrit miljø” både støtter og udfordrer i rehabiliteringsprocessen. Terapihaven tilbyder derfor en varieret ramme for meningsfyldte og konkrete aktiviteter, der udgør haveterapi, der inspirerer til aktiviteter og samtaler med udgangspunkt i naturens symbolik. Der er plads til fire personer ad gangen. Stemningen er positiv og let, der findes intet pres. Alt det vi gør giver mening. Haven ligger i skønne omgivelser af lille skov, lille sø og marker omkranser området. Mia Ebsen er uddannet: Sygeplejerske ved Odense Sygeplejeskole\nTerapihavens indhold og design ved Sveriges Lantbrugsuniversitet i Alnarp Haveterapeut, Professional Development Diploma in Social and Therapeutic Horticulture, Coventry University, England. Vi har desuden tilknyttet to frivillige personer i haven. Kontakt os for nærmere information, vi kan evt. aftale, at du kommer på et besøg for at se, om det kan være noget for dig. Kontaktinformationer: Adresse: Hedebovej 29 C, 5750 Ringe Tlf. 41 40 20 02 mia@gronska.dk/www. gronska.dk .\nSÅ ER GRÆSSÆSONEN I GANG! Er du klar? Vi er forhandler af Makita Skov-Have MTD . Cub Cadet Green fræser og fejemaskiner Trolla . Alt i tilbehør til havetraktoren Aspen miljø benzin Er tiden knap ... så lad os kigge på det :-) Husk at vi henter og leverer gratis i Højby. Ring for et uforpligtende tilbud på reparation. Vi reparerer alle mærker ... husk det!\nHøjby S&Gs Sponsorudvalg Af Eric Skovsgaard og Michaek Krohn Larsen\nEn god flaske vin for din underskrift Stort støttebeløb fra Energi Fyn Mere end 20.000,- kr. modtog Højby S&Gs Sponsorudvalg i det tidlige forår fra Energi Fyn i kraft af aftalen om Fynsk Support El. Dejligt at modtage så mange penge ved hjælp af alle de aftaler, som primært Højby-Lindveds lokalsamfund har leveret - næsten 300. Godt samarbejde med AP Motorcenter Jubilæumsvinen får god reklame. Med stor tak til AP Motorcenter har sponsorudvalget fået lov til at bruge deres salgsstand på plænen ved butikken. Et helt fantasktisk sted at vise sponsorudvalgets tiltag med Højbyvinen, samt et blikfang, som vi alle kan være glade for. Sponsorudvalgets samarbejde med SuperBrugsen Højby er kommet rigtig godt fra start med næsten 1000 flasker solgt siden d. 22 maj 2015. Fik du ikke smagt vores helt specielle vin ved prøvesmagningen i SuperBrugsen, så kommer der endnu en prøvesmagning på Højby Markedet. Der også vil være mulighed for at købe et par flasker med hjem. Husk at SuperBrugsen Højby støtter Højby S&G's 150 års jubilæum med 5 kr. pr . solgt flaske Højby Jubilæumsvin. Mød op på Højby Marked Men aftalen mellem Sponsorudvalget og Fynsk Support El går nu ind i en ny fase, som kan øge antallet. Alle, der møder op på Højby Marked, har nu chancen for at modtage en flaske af Højby S&Gs populære jubilæumsvin, som 10\nlige nu kun kan købes i SuperBrugsen Højby. - Du skal blot udfylde en tilmeldingsblanket til Fyns Support El, som fås i Højby S&Gs stand hele markedsdagen, og som tak for din underskrift modtager du straks den gode flaske vin af Sponsorudvalget. Støtte fra Højby S&Gs Sponsorudvalg Højby Kiosk, Energi Fyn, SuperBrugsen Højby og OK Benzin sponsorerer støtten til underafdelingerne i Højby S&G. Midlerne fra de nævnte sponsorer bliver anbragt i en udviklingsfond, som alle afdelinger i Højby S&G kan søge. Siden fondens oprettelse 01.01.2014 er der blevet udbetalt ca. 65.000,- kr. til at støtte op om mange forskellige gode projekter af vedvarende karakter. Der er således indtil dato udbetalt støtte til projekter i flg. afdelinger: Bordtennisafdelingen, Budoafdelingen, Fodboldafdelingen, Gymnastikafdelingen, Håndboldafdelingen og Skytteafdelingen. Beløbene varierer fra 2.700- kr. til 13.600,- kr. Projekterne søger om støtte til uddannelse og indkøb af rekvisitter samt byggeri. Således har eksempelvis Fodboldafdelingen i år med en stor frivillig indsats formået at renovere boldrum og nyopføre mødelokale. De ledsagende fotos illustrerer på fornemmeste vis det store arbejde med mødelokalet, som falder naturligt ind i omgivelserne. Indirekte støtte Du kan være med til at øge støtten til at udvikle idrætslivet i lokalsamfundet. Det gør du ved at foretage dine\nkøb hos ovennævnte sponsorer. På den måde gør du en forskel uden direkte at skulle have penge op af lommen. Bedre kan det ikke blive, hvorfor Sponsorudvalget på det kraftigste opfordrer alle til at udnytte denne chance. På Højby Marked træffer du Højby S&Gs stand, hvor Sponsorudvalget står klar til at hjælpe dig med yderligere information. Vi har brug for støtte fra alle, som har hjerte for det frivillige arbejde i en forening med snart 150 år på bagen.\nMødelokalets samlingsstue med mulighed for mødevirksomhed på mange planer.\nMødelokalets indgangsparti tilgodeser mulighederne for udendørs arrangementer med plads til ca. 50 personer.\nBakkegårdens efterår Forstadspuljepengene Forstadspuljens penge er nu ved at omsætte i praktisk arbejde på Bakkegården. I skrivende stund er vinduerne mod øst og nord udskiftet af vores lokale tømrer Brian Steffensen. Hans ord var, at det var på høje tid, for vinduerne var så rådne, at bundstykket faldt ud ved nedtagningen og dermed også glassene. I den næste uge tager Dansk Kirkekalk så fat på at afrense ydermurene for kalk og derefter behandle dem igen, så de står flotte hvide og nemme at holde fremover for os frivillige. Dansk Kirkekalk har ligeledes stået for arbejdet på Højby Kirkes ydermure. Rengøring Efter sådan en renovering tripper de frivillige for at komme i gang med rengøringen, så Bakkegården både kan skinne ude og inde. Rengøringen finder sted i uge 33 mandag, tirsdag og onsdag. Onsdag fortsætter vi efter at have lukket og slukket på Bakkegården til Hans Elmers og Ingas sommerhus, hvor vi fordeler efterårets arbejdsopgaver for de enkelte caféaftener. Aftenen sluttes af med sammenskudsfællesspisning og hygge. Markedsdag Lørdag den 16. august kan I besøge vores stand på Højbymarkedet, hvor vi serverer gratis kaffe og gratis snak om Bakkegårdens liv og arrangementer. Hertil kan I købe en hjemmebagt vaffel. Det er også muligt at tilmelde jer til vores arrangementer.\nog berusende oplevelser i løbet af efteråret på Bakkegården bliver mangfoldige. Vi starter ud med gennemmusikalsk oplevelse samt masser af jysk lune fra Souvenirs den første fredag i oktober. Fredagen i uge 43 overtager Højbyhus køkkenet og fremtryller økologiske smagsprøver til gæsterne til hyggemusik. Den sidste fredag i måneden bliver der vinsmagning fra Superbrugsen ved Søren. Første fredag i november byder på en af landets bedste akustiske guitarister, Christian Alvad. Derefter bliver det en cubansk fredag med inciterende latinamerikanske rytmer af Son Clasico. Efteråret slutter af med en forrygende jazzaften med traditionel jazz udført af Trad Cat´s. I kan allerede nu tilmelde jer via mail: bakkegaardenhojby@gmail.com eller ringe og indtale på telefonsvareren på Bakkegårdens telefon 65 95 99 95. Se arrangementer, dato og pris på vores hjemmeside: www.foreningen-bakkegaarden.dk I midten af august vil Cafébladet blive husstandsomdelt.\nKort og godt – en levende aftenskole i Højby for ALLE! Mød\tos\tpå www.bakkegaardensmusikskole.dk skoleleder\tEllen\tHansen\ttlf.:\t6088\t1682 På gensyn på Bakkegården\nEfterårsprogrammet De musikalske, kulinariske\nSpejderne Andreas Cremer Sørensen, ulveleder\nSpejderne på sørøvertogt Den store lejr for hele Højby Gruppe er pinselejren I år gik pinselejren til Gabet ved Odense Fjord. Temaet for årets lejr var sørøver, hvilket indebærer en masse sørøveraktiviteter. Efter ankomst lørdag blev der etableret lejr og spist frokost. Da frokosten var overstået, skulle spejderne på et løb i løbet af eftermiddagen. På løbet skulle der bl.a. laves klap til øjet, papirhatte og både. Der skulle laves kanoner med cykelslanger og sten, hvor der skulle skydes på mål. En sørøver kan heller ikke undvære sin rom, så der blev lavet romflasker og små glas af papir og pinde til at drikke af. Efter aftensmaden var der tid til at blive bedre til at skyde med kanonen, inden et lejrbål med hvad det indeholder: Kager, skumfiduser og lejrbålssange. Søndag formiddag efter en solid morgenmad skulle spejderne på løb i omgivelserne og hen langs den me-\nget stenede strand. På dette løb skulle de lave et træben, lave nogle knob som sørøvere ofte får brug for, finde en flaskepost ude i vandet, som indeholdt lidt forfriskninger i form af vingummier, og lave morsekode til hinanden. Inden man havde set sig om, var det tid til frokost. Da den var overstået, var der plads til lidt afslapning, inden det gik løs med en omgang Stratego, hvor spejderne selv er brikkerne. Efter et stykke tid med det, var det tid til melkrig, hvor der er fyldt mel i nylonsokker, så det giver et mærke på tøjet, når man bliver ramt. Efter aftensmaden skulle de store spejdere på natløb for at teste deres samarbejdsevner. De to hold blev delt i to, hvor den ene del af et hold blev i hytten, og den anden del skulle ud i omgivelserne og lave opgaver. Det skulle de ved, at hver del af holdet havde en walkie-talkie, og så skulle delen af holdet i hytten guide den anden del af holdet igennem opgaverne igennem walkie-talkien.\nLejrbål og skumfiduser er en fast tradition. 12\nMandag morgen blev morgenmaden spist i regnvejr Efter morgenmaden skulle teltene pakkes sammen og\nhytten gøres rent, så alle kunne komme hjem og slappe af efter en god pinse.\nUdsigten ved Gabet er rigtig flot\nSå kom sommermånederne, og efter pinselejren havde vi vandkamp Det er en tilbagevendende aktivitet, som alle glæder sig til - både børn og voksne! Vi laver bongey-run på glidebane med vand på. Vi skyder med vandpistoler – nogen større end andre. Og til dem, der ikke har vandpistoler, har vi altid kopper, man kan fylde med vand, og kaste på de andre. Hvis alt andet glipper, så er der vandslangen :-)! Både børn og voksne er med og har det sjovt. Når alle har fået tørt tøj på igen, hygger vi med varm te, så man kan få varmen igen.\nSommerafslutningen på bålpladsen var en succes Der kom rigtig mange. Vi skaffede det fine vejr, bål og plads, så kom spejderne med forældre og søskende og super godt humør! Alle havde egen mad med, som kunne nydes på tæppet med sol, og udkig til søen. Efter maden var der mulighed for at bage både pandekager og snobrød på bålet. Til forældrene var der kaffe og te samt mulighed for hyggeligt samvær med de andre forældre og lederne.\nHerlig sommeraften med medbragt mad ved søen og bålet Sommerlejren for de store spejdere er i uge 31 på Houens Odde Spejdercenter ved Kolding Vi glæder os til at komme af sted og nyde spejderlivet i telt i 2 meters højde. Lave mad på bål hele ugen. Og lave fede spejderaktiviteter med 150 spejdere fra distriktet. Vi skal skyde med bue og pil, sejle i kajak, og en hike ind til Kolding centrum, hvor der mulighed for anden form for\nhygge. Hiken er uden ledere og med 50 andre spejdere i samme alder. Vi ledere skal så sidde tilbage på lejren, og vente på, om telefonen ringer. Hvis den ikke ringer, så har vores spejdere det godt.... Så vi vil helst vente uden opringninger. Men er selvfølgelig klar til at hente, hvis der opstår problemer.\nDet er altid sjovt at få lov at ramme lederne med vandpistoler!\nBungy-run på våd presenning er bare super fedt!\nDet sker i Højby Gadekæret i Højby Vandkunsten i gadekæret er udført af billedhuggeren Pernille Ryhl-Svendsen fra Rudme, og blev afsløret den 19.5.2002 i forbindelse med Højbyfesten. Vandkunsten er skænket af Højby Vandværk i anledning af deres 50 års jubilæum. Jeg har fået oplyst at "driften" tidligere blev varetaget af Byforeningen Højby. Denne forening er siden opløst, derfor er der d.d. ikke nogen til at klare driften - pumpen virker ikke - og en tør vandkunst dur ikke! Jeg har med glæde konstateret, at nogen har sørget for at der er kommet guldfisk og åkander i gadekæret - så skal der selvfølgelig også være\nvand i vandkunsten. Hvis der er andre i Højby der vil hjælpe på den en eller anden måde, foreslår jeg at vi laver en ny forening - Gadekærets venner - som sørger for drift og vedligehold af gadekæret fremover. En ny pumpe koster i omegen af kr. 2.000,- (jeg donerer de første 500,- kr. til pumpen). P.S. - det er ærgerligt og ikke særlig kønt, når der flyder affald i gadekæret! Lad mig høre fra jer Med venlig hilsen Hans-Otto Riisom hor@webspeed.dk\n– ALT MURERARBEJDE UDFØRES – 14\nDet sker i Højby Af Hans Otto Riisom\nNyt lys på Højby Forsamlingshus\nSom bekendt har bestyrelsen i Højby Forsamlingshus lavet mange forbedringer i forsamlingshuset de seneste år. Vi har lavet: - støjbegrænseranlæg - malet salene - fået renset/lakeret gulvene, så de igen fremstår som lyst bøgeparket. - etableret et lydanlæg sidste år - isoleret hulmurene. I år har vi med god økonomisk hjælp fra Odense Kommune lavet en stor renovering af garderobeområdet. Kommunen sørgede samtidig for at facaden på indgangspartiet blev malet. Huset satte nye lamper og husnummer op. I forbindelse med denne ombygningen fik vi et godt tilbud fra det lokale 3E-elfirma på at sætte lys på navneskil-\ntet på facaden. Men vi havde bare ikke pengene. Derfor søgte vi FioniaFonden om hjælp - og den fik vi! Ved et arrangement på rådhuset den 18.6.2015, overrakte dir. Knud Gehler os en check på beløbet. Lyset er monteret (se billedet)\nSådan ser facaden ud d.d. ved "nattetide"\nSTOR TAK TIL FIONIAFONDEN.! Forsamlingshusets næste store projekt bliver at renovere toiletterne i kælderen. De trænger virkelig til at blive opdateret. Det kræver rigtig mange penge - som vi håber at kunne skaffe sammen med eksterne kilder. Vi har ligeledes et meget stort ønske om at lave flere energiforbedringer for at reducere husets store energiudgifter - men kommer tid kommer råd!\nFoto: fra venstre: dir. Knud Gehler Ove Frank og Freddy Klausen\nProgram 2015/16 Onsdag, den 26. august 2015 kl. 12.30 på parkeringspladsen ved Aldi Eftermiddagstur til Carl Nielsens barndomshjem, Odensevej 2 A i Nr. Lyndelse. Hanne Osbirk vil vise rundt og svare på spørgsmål. Ved tilmelding bedes oplyst, hvor mange der er plads til i bilen, eller om man ønsker kørelejlighed. Foredragsforeningen betaler entré. Medbring selv kaffe og kage, som kan nydes i haven. Der bliver arrangeret samkørsel. Tilmelding senest torsdag d. 20/8 til Ruth eller Birgit.\nOnsdag, den 9. september 2015 Kl. 19.00 i Højby Kirke Korset og Halvmånen – kristendom og islam. Mødet er i samarbejde med menighedsrådet. Tidl. Biskop i Haderslev, Niels Henrik Arendt, holder en kort gudstjeneste og derefter foredrag i Sognehuset. Islam og kristendom har en del til fælles. Troen på den ene Gud, som har skabt verden og taler til menneskene. Vi har en lang række fortællinger fælles, om skabelse og syndefald blandt andet. Jo mere man arbejder sig ned i lighederne, jo mere iøjefaldende bliver dog forskellene. Kaffebord i Sognehuset Torsdag, den 17. september 2015 kl. 12.30 på parkeringspladsen ved Aldi. Bustur til Middelfart med besøg på keramikmuseet Clay (Grimmerhus). Der er mulighed for selv at gå rundt og se udstillingerne så som GAVEN fra Royal Copenhagen, pragtstykker fra museets egen samling og 16\nværker af Thorvald Bindesbøll & Peter Brandes. Ved tilmelding bedes oplyst, om man vil deltage i en guidet rundvisning. Den tager ¾ time. Efter ophold på museet nydes kaffe og kage et sted i den fynske natur. Vi er retur i Højby ca. kl. 17.30. Tilmelding senest torsdag, d. 10/9 til Ruth eller Birgit. Betaling for busstur, entre, kaffe og kage kr. 110,00. Tirsdag, den 6. oktober 2015 kl. 19.00 i Sognehuset Carl Nielsen i ord og toner v/Hans-Henrik Skieller, Middelfart Sangaften om Carl Nielsen vil veksle mellem fællessang og små fortællinger om Carl Nielsens virke for den folkelige sang. Vi kender alle sammen mange af hans melodier, og de lever i bedste velgående – selv i den nyeste udgave af Højskolesangbogen er han den komponist, der har flest melodier med. Tirsdag den 3. november 2015 på Højby skole, Nørrelunden 20 kl. 19.00 ”Hvad sker der politisk lige nu?” v/Kaare R. Skou Mødet er i samarbejde med biblioteket. Med udgangspunkt i den aktuelle politiske situation causerer Kaare R. Skou om det politiske spil på Christiansborg. I en ironisk, kærlig form stifter vi bekendtskab med toppolitikerne og hører om, hvordan politik egentlig bliver til. Der fortælles også om spindoktorernes indmarch på den politiske scene og om forholdet mellem politikerne og pressen. Tilmelding hos Birgit eller Ruth senest 30/10.\nBilletter kan også købes via Odense Centralbiblioteks hjemmeside. Pris kr. 50,00 pr. person. Bestilte billetter betales ved indgangen Onsdag, den 9. december 2015 kl. 19.00 i Sognehuset Foreningens 110 års jubilæum. Julesange v/Lise Nees Lise Nees er sangerinde med internationalt format. Hun har optrådt i masser af musicals på de københavnske storscener samt på turneer i såvel ind- som udland. Efter pausen fortæller Paul Georg Pedersen om foreningens liv igennem 110 år. Foreningen er vært ved aftenens traktement. Torsdag, den 14. januar 2016 kl. 19.00 i Sognehuset Fra Java til Bali v/Jesper Ussing. En pragtfuld rejse i det centrale Java og senere rundt på Bali – også kaldet ”Paradis På Jorden”. Templer, ceremonier, natur og meget charmerende mennesker – fortalt og beskrevet med dejlige billeder og små filmklip. Torsdag, den 11. februar 2016 kl. 19.00 i Sognehuset Sønderjylland – en personlig og humoristisk fortælling om grænselandet, en dansk, men anderledes landsdel v/ Hans Jørgen Petersen, Odense. Foredraget er et underholdende causeri om sønderjyder og Sønderjylland og inddrager en bred vifte af emner, som f.eks. sprog, flagtradition, krig og fred, mindretal, malerkunst, litteratur, mad og drikke, sort sol, orgelbyggeri, ringridning og nationalfølelse. Der gives en kortfattet redegørelse for Sønderjyllands historie fra 1848 til i dag.\nMandag, den 22. februar 2016 kl. 13.00 i Fælleshuset, Nørrelunden 70 Seniorforeningen har tilbudt foredragsforeningens medlemmer at komme til foredrag med professor Tim Knudsen. Titlen fremkommer senere. Foredrag, kaffe og kage kr. 40,00. Torsdag, den 10. marts 2016 kl. 19.00 i Sognehuset Den årlige generalforsamling Forslag, som skal behandles på generalforsamlingen, skal være bestyrelsen i hænde senest d. 1. marts 2016. Umiddelbart efter generalforsamlingen underholder Hans Rytter, Peder Sørensen og Arne Ploug med ”Folkets musik – hvad blev der af den?” Et møde med folkelig dansk sang og musik, som blev spillet og sunget af bønderkarle og andet godtfolk uden særlig musikalsk uddannelse. Foreningen er vært ved aftenens kaffebord. Praktiske bemærkninger Årligt medlemskontingent kr. 100,-. Arrangementer er – bortset fra specialarrangementer – gratis for medlemmerne. Kaffe/te med småkager kan købes for kr. 10,-. Hvis du endnu ikke er medlem af Foredragsforeningen, men synes, det er et spændende program, så henvend dig til et af følgende bestyrelsesmedlemmer: Villy Christiansen Tlf. 66 17 26 07/26 19 26 07 Ulla Vittrup Tlf. 65 95 89 84/30 20 37 84 Ruth Schärfe Tlf. 65 95 81 21/30 62 71 21 Birgit Beukel Tlf. 65 95 84 95/21 63 28 95 Kirsten Jakobsen Tlf. 65 95 83 36/30 22 28 54.\nHøjbylund Ældreklub Tirsdagscaféen åbent hus 10 - 12 Hygge og socialt samvær – alle er velkomne. Husk, at der kan males, spilles dart, spilles bob og spilles kort. 4. aug. kl. 13-16 Tøjdemonstration Gratis kaffe, te, kage. 11. aug. kl. 13-16 Bankospil Kaffe, te, kage: 10,-. 18. aug. kl. 9- ca. 19 Bustur til Ebeltoft Fregatten Jylland, Ebeltoft på egen hånd, Rockmuseet (hvis man har lyst), Kalø Slots Ruin, Mols Bjerge Flæskesteg og citronfromage i Fuglsangcentret. Der serveres kaffe i bussen. Hjemkomst cirka kl. 19. Medlemmer: kr. 280,-, ikkemedlemmer 550,-.\n25. aug. kl. 13-16 Bankospil Kaffe, te, kage: 10,-. 1. sep. kl. 10-16 Socialt samvær Gratis kaffe, te, kage. 8. sep. kl. 13-16 Bankospil Kaffe, te, kage: 10,-. 15. sep. kl. 13-16 Underholdning Tag godt imod Tage, der optræder med sang og underholdning - iklædt dametøj! Pris 40,- inkl. kaffe og kage. 22. sep. kl. 13-16 Bankospil Kaffe, te, kage: 10,-. 29. sep. kl. 10-16 Socialt samvær Gratis kaffe, te, kage. Husk fornyelse af medlemskort i august!\nProgram Gældende fra 8/8 2015 til 26/9 2015 Mandagscaféen Hver mandag formiddag fra 10 – 12 er der ”Åbent hus, Mandagscafe” i Fælleshuset Højbylund, Nørrelunden 70, hvor der er mulighed for socialt samvær, kortspil og bobspil. Vi har endvidere fået mulighed for at tilbyde hjælp til div. pc-problemer. Mandag den 10. august kl. 12.30—16 Banko Mandag den 17. august kl. 13 - 16 Film "All Inclusive" med Bodil Jørgensen er en komedie om de to søstre, Ditte og Sigrid, der rejser til Malta sammen med deres mor, Lise, for at fejre hendes 60 års fødselsdag. Lise har svært ved at komme i stemning, da hun netop er blevet forladt af pigernes far og i det hele taget oplever en lille livskrise. Pris kr. 15,00 for kaffe og brød. Tilmelding senest 10. august i mandagscafeen. Mandag den 24. august kl. 13 - 16 Underholdning Nymarkens Harmonikaklub kommer og spiller for os, altid med smil på. Som ordet siger, er de jo flest harmonikaer, men der er også rytmiske instrumenter. De har sangere og sanghæfter, så vi kan synge med på melodierne. Man får en rigtig god musikoplevelse! Pris inkl. kaffe og kage kr. 40,00. Tilmelding senest 17. august i Mandagscaféen.\nMandag den 31. august kl. 13 – 16 Underholdning ”Syng sammen” med Haarby-Musikanterne, Jørgen og Jørn. Harmonika m/guitar og sang. Pris inkl. kaffe og kage kr. 40,00. Tilmelding senest 24. august i mandagscafeen. Mandag den 7. september kl. 12.30-16 Banko Tirsdag den 8.-12. september Tur til Stralsund Restbeløb kr. 2.200,00 indbetales på konto 0828 0000942707. Senest den 20. juli 2015. Enkeltværelse + kr. 400,00. Mandag den 14. september kl. 13 -16 Medlemsmøde På medlemsmødet vil Anne Grete Pilgaard fra Odense Kommune uddele de velfortjente idrætsmærker samt fortælle os lidt om, hvilke tanker man gør sig i kommunen. Medlemmerne vil herefter få mulighed for at komme med forslag til aktiviteter, foredrag m.m. Efter kaffepausen vil vi vise billeder på det store lærred fra vore forskellige arrangementer. Arrangementet er gratis. Foreningen giver kaffe og brød. Mandag den 21. september kl. 13 - 16 Bogcafe Fra d. 1. sept. til d. 1. maj i Højbyhallen og Multihal 2 Onsdag kl. 09.30–10.30: Let gymnastik i Højbyhal 2. Onsdag kl. 09.30–12.00: Badminton Højbyhal 2. Onsdag kl. 10.30–12.00: Bordtennis i Multihal. Prisen for aktiviteterne vil være:\nkr. 250,00 kr. 150,00.\nGåture Tirsdage kl. 09.30-11.00. Mødested: Højbycentret ved Fakta. Bowling Vi spiller stadig bowling i City Bowling, Rugårdsvej 46, Odense, torsdag mellem kl. 12 og 13. Tilmelding skal ske til Jytte og Leif Pedersen Bakkegårdslunden 15, tlf. 23 31 41 38. De står for aktiviteten samt arrangerer samkørsel. Pris pr. time kr. 32,00 + leje af sko. Svømning Vi starter igen et hold med motion/hyggesvømning fredag den. 4. september kl. 8.00 frem til 1. maj. Såfremt det har interesse, så henvend dig til Hans Erik Andersen Banehøjvænget 22, tlf. 30 48 91 52. Han står for aktiviteten og kan evt. arrangere samkørsel. Datoer for madholdene Hold 1. 1/9 Hold 2.\t8/9 Hold 3.\t15/9\tEventuelt afbud til Eva Carlsen tlf. 27 51 97 45 EDB Kursustilbud Tablets/PC Efteråret 2015 Højby Seniorforening tilbyder sine medlemmer korte kurser i brugen af Tablets De to mest brugte styresystemer til Tablets er: - Styresystemet iOS som bruges i Tablets fra APPLE (iPad)\n- Styresystemet Android udviklet af GOOGLE. Det bruges i mange forskellige tablets: Lenovo, Samsung, Denver, Asus og mange.flere. Begge styresystemer bruges også i Smart Phones. Foreningen har rådighed over: - nogle iPADs Air med styresystemet iOS - nogle Lenovo Yoga Tablets med styresystemet Android - nogle bærbare PCer Med styresystemet Windows 8.1. Vi anbefaler, at kursister medbringer egen Tablet/PC til kurserne. Alle Foreningens tablets er med stor skærm (10 tommer). Der er planlagt følgende 3 kurser, der alle foregår på mandage fra kl. 9–11 i mødelokalet i Højby Hallerne (under Fitness- centret): Kurserne løber over 4 mandage og koster 150 kr. 1. Mandag den 31.august starter 1. kursus i brugen af tablets med styresystemet Android. • Vi gennemgår brugen af de forskellige Aps. • Vi går på Internettet. • Vi bruger e-mail 2. Mandag den 5. oktober starter 2. kursus i brugen af Tablets med styresystemet iOS. ( iPAD) • Vi gennemgår brugen af de forskellige Aps. • Vi går på Internettet. • Vi bruger e-mail 3. Mandag den 9. november starter 3. kursus i brugen af Den bærbare PC. Kurset hedder Billedbehandling.\nHøjby Seniorforening Af Thyge Andersen\nVi bruger det gratis billedbehandlingsprogram Picasa Undervisere Jens Peter Jensen og Ove Frank. Tilmelding. Ove Frank, Ugletoften 275, tlf. 28 71 81 31 ove.frank@youmail.dk PC Hjælp Mandag formiddage fra kl. 10 - 12 vil Internettet være tændt i mødelokalet Højbylund Fælleshus, Nørrelunden 70, så medlemmerne kan komme og få hjælp til løsning af deres EDB problemer. Udlån af bærbare PC ere Foreningen har fået rådighed over nogle ældre bærbare PC ere fra Odense Kommune. Disse kan vederlagsfrit lånes af vore medlemmer for en periode. Jens Peter Jensen og Ove Frank Korte onsdagscykelture Turene starter fra Bakkegårdens parkeringsplads onsdag kl. 13.00. Vi kører i et roligt tempo og forventer, at turen varer 1½-2 timer. Vi holder en lille pause, så det er en god ide at tage kaffe og brød med. Husk vand. 12. august: Nr. Søby 20. august: Sønder Højrup 26. august: Lindved Å 2. September: Dømmestrup 9. September: Ejby Mølle 16. September: Tarup\n23. September\tEjby Mølle\nMød op, vi har det det afslappet og hyggeligt! Svend Aage Clausen\ttlf. 24 66 06 10 Lars Thaarup tlf. 29 12 86 01. Torsdagscykelture Turene starter fra Bakkegårdens parkeringsplads. Vi holder pause undervejs, så det er en god ide at tage kaffe og brød med. Husk vand. 13. august\tLumby Mølle kl. 9.00, 45 km 20. august Botanisk have kl. 13.00, 25 km 27. august Søllinge kl. 13.00, 25 km 3. september Fangel kl. 13.00, 25 km 10. september Tusindårsskoven kl. 13.00, 25 km 17. september\tNr. Broby kl. 9.00, 45 km 24. september\tDavinde-Hudevad\tkl. 13.00' 25 km. Poul Erik Rasmussen\ttlf. 28 14 70 25 Knud Petersen\ttlf. 65 95 82 55.\nDe stærke seniorer gør sig klar til kamp Stærke seniorer i Højby Højby Seniorforening var igen i år arrangør af muligheden for at erhverve idrætsmærker Det er i D.G. I. regi og helt officielt Der var 18 personer til start. Men grundet diverse småskader, var vi nede på 15, der bestod strabadsere. De 2 ældste fra de tidligere år, som begge er oppe i firserne var stoppet, men der kom nogle yngre til,så gennemsnitsalderen nu er lige omkring de 70 år. Alle gik op i øvelserne med liv og sjæl. Dette var nok især at opleve ved udholdenhedsprøven, hvor alle havde valgt at cykle. Denne prøve blev afholdt d. 11/6, hvor vejret viste sig fra sin bedste side med sol og varme. De gennemførte tider var alle noget hurtigere end kravene, og der blev ivrigt konkurreret på tider, mens nogle havde tid og overskud til snak. Cyklerne var i nogle tilfælde næsten lige så gamle som deltagerne selv, og dette sætter vel præstationerne yderligere i relief. Af særlige præstationer her var den med Inger, der måtte cykle næsten 10 km med flad bagdæk, men trods dette\nhavde næsten 20 min at give af da hun kom i mål.Eller Hans Henning, der kom susende i mål efter 20 km på ca. 43 min. Tillykke til alle 15 deltagere med deres præstationer og de personlige sejre. Idrætsmærkeudførelsen er iøvrigt et rigtigt godt supplement til vinterens gymnastik, så man på denne måde kan holde sig i form hele året. - Det er ikke os , der får aktierne til at stige hos medicinindustrien! Vi har fået en masse god motion og frisk luft.det er ikke så ringe endda! Alle resultater - points og tider- vil sammen med de velfortjente idrætsmærker blive overrakt mandag d. 14/9 ved seniorforeningens medlemsmøde.\nHøjby Marked 15. august 2015 Program for Højby Marked 15. august 2015 09.00:\t08.30:\nMarkeds boderne åbner Markedskroen åbner Morgenmad kr. 20,00 09.00 – 16.00:\tTexas/Moreland åbner lagersalg 10.00: Markedsgrillen Åbner. 10.00 – 16.00:\tHøjby S&G spring på air-tracken. Alle kan prøve 11.00: Besøg af Harley Davidson Klubben 14.00 – 15.00:\tGudstjeneste i det fri 16.00: Tak for i år. Alle stande skal være klar til åbning kl. 9.00, og eventuelle biler og trailere SKAL være fjernet fra området. Parkering skal foregå på Knullen ned mod Texas. VI SES PÅ HØJBY MARKED\nHøjby Marked 15. august 2015\nHøjbyMarked pladsoversigt 2015 Konto 0914-435 88 40159 Priser Kontakt Bjarne Frimann bjfrimann@webspeed.dk Tlf. 2032 6236 Pris pr. stand Privat kr. 150 Forening kr. 250 Erhverv kr. 600\nHøjbyMarked 15. august 2015.\nAP Motorcenter Forretning\nI N D G AN D\nIndgang 4 m\nH O LL U F G Å R D S V E J\nKonto 0914 - 435 88 40159\nPlan over standpladser 2013\n400 V S\nOverdækket Carport 3x3 m\nCarport 4 x 2 m Hoppeborg S\n75 74 73 72 71 70 69 68\nALT i PORTE V/ SVEND JENSEN\nBROVEJ 13 . 5792 ÅRSLEV MOBIL 2142 2603\nKirken G UDSTJENESTELISTE FOR H ØJBY K IRKE A u gu st 20 15  2. kl. 11.00\n 9. kl. 8.30\nv. LCN Morgengudstjeneste..................................... 10. sø.ef. Trin ... Luk 19,41-48\nGudstjeneste ............................................... 11. sø.ef. Trin ... Luk 18,9-14\nFamiliegudstjeneste m. sognegrillfest, alle er hjerteligt velkomne\n26. kl. 10.00  29. kl. 11.00\nGudstjeneste ............................................... 9. sø.ef. Trin ..... Luk16,1-9\nGud i hverdagen - et samtaleforum, v. CA v. CA\nLørdagsdåb, en gudstjeneste omhandlende dåb, alle er velkomne\nS o g n e g r i l lf e s t\nGudstjeneste ............................................... 13. sø.ef. Trin ... Luk 10,23-37\nSe pte mbe r 2 0 15  6. kl. 11.00\nGudstjeneste ............................................... 14. sø.ef. Trin ... Luk 17,11-19\n8. kl. 15.30\nBønneskole på Dalum Kloster - Tema: Fadervor\n9. kl. 19.00\nForedrag med Niels Henrik Arendt, i samarbejde med Højby Foredrags forening\n 13. kl. 11.00 17. kl. 19.00\nv. AAa Gudstjeneste ............................................... 15. sø.ef. Trin ... Matt 6,24-34 Menighedsrådet holder møde, alle er velkomne til at overvære mødet\n 20. kl. 11.00 23. kl. 10.00  27. kl. 11.00\nF o r ed ra g\nGudstjeneste ............................................... 16. sø.ef. Trin ... Luk 7,11-17 Gud i hverdagen - et samtaleforum, v. CA v. CA\nHøstgudstjeneste m. spillemændene fra Svøbsk\nCA = Carsten Andreassen, LCN = Lene Crone Nielsen, AAa = Anders Aastrup\n--- På kirkens hjemmeside findes uddybende information om gudstjenester og arrangementer --Af Marie Egeskov\nPilgrimme igen forbi Højby Kirke Trods en lidt vejrmæssig tung 2. pinsedag var Højby Kirke igen i år heldige at få besøg af gruppen af pilgrimsvandrere fra Sydfyn. En glad fynsk flok tillige med deltagere fra både Sjælland og Jylland. Hyggesnakken gik lystigt i våbenhuset over lidt sommerfrugt. Dagens ekko-bøn, er gjort af vor egen præst til pinsepilgrimsgudstjenesten i 2013, og ses nu optrykt i den lille fine pilgrimsbog. Højere magter må i øvrigt havde lyttet med på ”Morgenstund har guld i mund”, for vejret klarede lidt op, da gruppen udenfor kirken sluttede besøget af med at tage hverandre i hånden 24\nog synge ”Må din vej gå dig i møde” Herefter fortsatte vandringen ind mod Domkirken til fælles Gudstjeneste sammen med vandrere fra andre kystbyer. Der var en særlig ro over gruppen, som giver de 7 pilgrimsord rigtig god mening: Langsomhed, Frihed, Enkelhed, Bekymringsløshed, Stilhed, Fællesskab, Spiritualitet. PS. Får du også lyst til at snøre vandrestøvlerne og ”gå ro i sjælen” sammen med nogle herlige folk, så læs mere på www.fynskpilgrimsvan dring.dk\nKonfirmander 2015 Fra Højby Friskole blev flg. konfirmeret Kristi Himmelfartsdag Carla Ladegaard Rasmussen Caroline Vedding Lysemose Christian Baardesø Porsmose Fie Frydenlund Nielsen Izabella Maj Hedemand Kristensen Jacob Jussef De Lisser Johanne Hindsgaul Jonas Skov Hansen Louise Roed Høyer-Nissen Lærke Vibskov Elkjær Mads Tinglef Maria Skau Jørgensen Mikkel Kjørup-Andersen Nikolai Bøving Leerberg Nikoline Liljendal Oliver Falden Rasmus Egelund Hansen Rasmus Aamann Nielsen Signe Jørgensen Sofie Pagaard Henningsen Thias Ross Gud i hverdagen – et samtaleforum Fire onsdag formiddage inviterer vi til samtale om emner, som har med kirke og tro at gøre – altså med ”Gud i vores hverdag”. Vi lægger op til samtaler og vi drikker kaffe. Samtalerne er gratis at deltage i. Vi mødes hver gang kl. 10-12. Vi mødes onsdag d. 26/8 for at snakke om ”min gudstjenestehistorie”. Her vil vi snakke os frem til, hvad der er vigtigt for den enkelte i forhold til at gå i kirke. Som folkekirke er søndagsgudstjenesterne vigtige for os, men årsagerne til at der faktisk er mennesker, der går i kirke, er mange. Nogle kommer, fordi de er inviteret af dåbsfamilier, eller fordi de er konfirmander, eller fordi de gerne vil opleve vores børnekor, eller fordi der er frokost efter\ngudstjenesten. Vi vil denne formiddag sammen overveje, hvad der gør en gudstjeneste til en god gudstjeneste for netop os, som møder op. Onsdag d. 23/9 tager vi alvorligt, at Martin Luther kalder alle os døbte og troende for ”det almene præstedømme”. Som ”almene præster” kan vi også tale med om præstens prædiken. Carsten vil denne formiddag præsentere eller holde en prædiken, som har været holdt i kirken. Vi vil så tage os tid til at snakke sammen om, dels hvad denne konkrete prædiken gør ved os og kan sætte i gang hos os, men vi vil også nå omkring, hvad vi egentlig forventer af en prædiken. Hvad er en god prædiken? Hvad husker vi egentlig fra tidligere prædikener? Er det vigtigst med det konkrete, der blev sagt, eller var det mere en stemning, som en god prædiken rammer hos os?\nhvor vores samfund udvikler sig hen spirituelt. Carsten præsenterer deltagerne for en måde at forstå det på, som vi så kan samtale ud fra. Måske giver det os lyst til senere at bruge en formiddag på at samtale om, hvordan vi kan være gode ved vores ånd. Sidste gang i 2015 bliver onsdag d. 16/12, hvor vi dels samtaler ud fra en relevant bibeltekst (den er ikke udvalgt endnu), og dels forkæler os selv lidt med en let julefrokost. Derfor bliver vi en time længere. Denne onsdag er ”Gud i hverdagen” derfor kl. 10-13. Vi skal selvfølgelig også synge nogle julesalmer. Efteråret på Dalum Kloster Vi er en gruppe præster og lægfolk, som har oprettet Center for Kristen Spiritualitet, og det meste af vores program foregår på Dalum Kloster. (Nogle dele har også\ntidligere fundet sted i Højby kirke) Klostret fungerer stadig som et normalt nonnekloster, men vi har fået mulighed for at lægge vore aktiviteter derude. Jeg vil gerne her gøre opmærksom på vore tilbud, som i øvrigt kan ses på www.CenterForKristenSpiritualitet.dk. Programmet strækker sig lige fra pilgrimsvandring på Bågø med besøg hos den russisk ortodokse nonne Amvrosija, over en bønneskole, hvor vi i efteråret samtaler om Fadervor og Morgen- og aftenbønner. Vi tilbyder også en art Bibelmaraton, hvor vi læser Det Nye Testamente i den rækkefølge, som bøgerne er skrevet i. Vi har også en retræte over en weekend og der er flere andre vandringer. Gå ind på hjemmesiden og se, hvad vi tilbyder.\nOnsdag d. 4/11 snakker vi om det, man kalder ”kristen spiritualitet”. Man siger gerne, at mennesket består af ånd, sjæl og legeme. Det er vigtigt, at vi passer og plejer alle tre dele. Mange går i fitness for at pleje kroppen – eller lufter hund i det dejlige vejr. Det er blevet hverdag for de fleste at være god ved deres krop. Sjælen er vi gode ved, når vi går i teatret eller læser en god bog eller på anden måde lader op og får renset ud i vores indre. Det er vist meget anerkendt at tage sig godt af sin sjæl. Ånden har vi traditionelt haft det sværere med. Måske fordi vi er blufærdige. Måske fordi der har hersket en streng teologi over vores kirke, som ikke gav plads til følelser og erfaringer. Vi vil denne onsdag formiddag prøve at blive klogere på,\nSporten Sporten Sporten Af Lone Videsen\nHoldtræning i Højby Fitness Holdtræning i Højby Fitness Body Spin og Cross Fitness er blevet afprøvet nogle lørdage i det sidste halve år, og med tilfredsstillende resultat. I den kommende sæson har vi fået haltid og kan som noget nyt tilbyde fast hold træning med start 1. september. BODYSPIN - Spinning og styrketræning Tirsdag kl. 17.30 i spinningslokalet og Hal 2. Bodyspin er en effektiv træningsform - 30 min. i spinningslokalet inkl. pause - 30 min. i Hal 2 til styrketræning med få eller ingen redskaber. Ved en kombination af spinning og vægtbærende træning kan der skabes en træningsform som "slår 2 fluer med ét smæk" - udholdenhed og muskulær styrke. Kom og mærk din krop på en ny måde. Det er effektiv udnyttelse af kroppens ressourcer. Medbring både cykelsko og indendørssko. Husk håndklæde og noget at drikke. Cross Fitness Lørdag kl. 9.30 i Multihallen Effektiv sjov varieret og funktionel træning for alle, uanset køn og form. Træningen er inspireret af Cross Fit, cirkeltræning og andre funktionelle træningsformer.\nVi kommer til at arbejde med kondition, styrke og hurtighed, samt smidighed, koordination og balance. Ved regelmæssig træning opnår du: - god kondition - større styrke - en krop med et atletisk udtryk - og, ikke mindst, en styrke og udholdenhed, du kan bruge i dagligdagen Træningsformen bygges op som meget intense, varierede, korte træningspas (10- 25 minutter) Det hele foregår til musik, der lægger op til intensitet. På sportsligt gensyn i Højby Fitness\n1866 H.S.&G.’s 150 års jubilæum 2016 Af John Jørgensen\nJubilæumsskrift for bordtennis fra perioden 125 til 150 år. Det er ikke lykkedes at skaffe mere materiale, selv om undertegnede har prøvet flere muligheder. Men fra 2001 skal det være ganske vist. Kirsten Køhn var formand ifølge 125 års jubilæumsskriftet fra 1987 ved jubilæet i 1991. Derefter er det næste, som skrevet står herunder. Niels Jørgensen blev i 2000 -2001 kontaktet af håndboldafdelingen, som på det tidspunkt lå inde med bordtennisafdelingens kassebeholdning. De spurgte, om ikke Niels ville starte bordtennis op igen, da der var flere forespørgsler om at kunne spille bordtennis i Højby S&G. Niels startede afdelingen op og fik hjælp fra flere ”gamle” medlemmer. Niels Jørgensen fik i 2005 DM for ungdom til Højby, efter at John Jørgensen (senere formand og kasserer i Højby bordtennis måtte melde fra i Årslev bordtennisklub, som han på tidspunkt var formand for). DM for Ungdom DM for ungdom blev en kæmpe succes. Bordtennisklubben havde sammen med en masse forældre til afdelingens spillere ansvaret for hele arrangementet, herunder afvikling af DM, bespisning og overnatning for omkring 300 spillere, ledere og dommere. Det var et arrangement, der gav genlyd i hele Danmark, Højbyhallerne er et eftertragtet sted til afvikling af sådanne arrangementer. Desværre kan DBTU ikke tilrettelægge deres mesterskaber etc. i så god tid, at vi kan 28\nkomme i betragtning. Dog lykkedes det os i 2012 med velvillighed fra andre afdelinger at få TOP 12 DM for ungdom til Højby. Det blev i øvrigt også en kæmpe succes. Her var afdelingen kun arrangør af selve stævnet og overnatning, mens Cafeteriet stod for bespisningen. I 2005 lykkedes det for klubbens førstehold i seniorrækkerne at rykke op i Fynsserien. Ny formand DM ungdom havde dog slidt så meget på Niels, at han valgte at stoppe som formand på den efterfølgende årlige generalforsamling i 2007. Ny formand blev Kent Sørensen, som både var formand og kasserer. Nedtur Efter successen med DM ”gik det ned af bakke” medlemsmæssigt, som så ofte før. Hovedbestyrelsen for Højby S&G truede i 2006-2007 bordtennisafdelingen med at nedlægge den, hvis de ikke fik valgt en lovlig bestyrelse og fik oprettet en ungdomsafdeling. Der var reelt kun de ”gamle” ungdomsspillere tilbage, som nu var seniorer. John Jørgensen som havde været formand i 19 år i Årslev Bordtennisklub havde besluttet at stoppe som leder i Årslev. Det vidste Torben Jensen (Torben var træner for ungdom i Årslev), og efter flere henvendelser sagde John ja til at blive formand for Højby bordtennisafdeling i 2008, men kun for 2 år ”så afdelingen kunne komme op at\nkøre”. Bordtennisafdelingen deltog i Højbydagen med en bordtennisrobot, og der blev iværksat en større reklameindsats for at spille bordtennis. Optur Vi var så heldige at i september 2008 ønskede TV2 at lave et indslag om de mindre idrætter på Fyn, Vi blev spurgt, om vi ville deltage, hvilket vi takkede ja til. Det blev et indslag på 10-12 minutters direkte TV. Det var med til at skaffe en masse nye medlemmer, spillere som stadig er aktive i bordtennisafdelingen. Der blev valgt en fuldtallig bestyrelse med suppleanter ifølge lovene, og medlemmer strømmede til, både voksne og børn. Der var i 2011 fem seniorhold og fire børnehold med i den fynske holdturnering. Bestyrelse Desværre mistede bordtennisafdelingen deres største ildsjæl. Efter kort tids sygdom gik Torben Jensen bort i januar 2010 i en alder af kun 39 år. Torben var træner, bestyrelsesmedlem og en stor drivkraft i bordtennisafdelingen.\nJohn som havde bebudet sin afgang efter 2 år blev grundet de indtrufne omstændigheder hængende som formand indtil 2013 hvor han blev afløst af Janni Andreassen. Da ingen ønskede at blive kasserer, skiftede John formandskasketten ud med kassererhuen. Bestyrelsen i jubilæumsåret er Janni Andreassen formand, John Jørgensen Kasserer, Kent Sørensen, Jan Hansen og Nikolaj Ditlevsen bestyrelsesmedlemmer. Jubilæumsønsker Højby S&G bordtennis har i 2015/2016 desværre kun få timer i Multihallen i den kommende sæson. Så klubben kan max. have 4 seniorhold med i turneringen. Desuden er der ikke mulighed for træning fra uge 41 og til uge 14 året efter grundet holdturnering. Ungdomsafdelingen spiller i kælderen på Højby skole. Det skyldes det tilbagevendende problem, at der ikke er haltider nok. I kælderen er en dårlig udluftning med dårligt indeklima til følge, gulvet i det bagerste rum kan ikke bruges, vi har lige fået ødelagt et nyt bordtennisbord til kr. 8.000. Ingen\nJohn Jørgensen, kasserer, Janni Andreassen formand og Nikolaj Ditlevsen bestyrelsesmedlem. De øvrige bestyrelsesmedlemmer var indisponible da fotografen kom forbi kælderen.\n1866 H.S.&G.’s 150 års jubilæum 2016 vil tage ansvaret for dette, selvom vi har fremlagt beviser på ødelæggelserne og af hvem. Vi ved godt at det ikke er den samme formand for Højbyhallerne som det var i 2007, men der skulle man få sat gang i bordtennisafdelingen. Det lykkedes fuldt ud, og nu med det resultat, at vore ungdomsspillere ikke kan få lov til at komme op i hallerne og spille og opleve glæden ved at være sammen med kammerater fra andre idrætter i foreningen. Bestyrelsen arbejder hårdt på at skaffe trænere til børnene, men kælderen er ikke det sjoveste sted at være, da man ikke oplever sammenhol-\ndet og venskabet på samme måde som hvis man var oppe i lyset. Sidste nyt Det ser ud som om, at kælderen nu efter noget tovtrækkeri vil blive malet i sommerferien, så det skulle stå klar til skolestart august 2015. Endelig er der efter lange forhandlinger endeligt blevet givet grønt lys for, at der kan opsættes ny belysning i kælderen. Det vil alt sammen hjælpe, lyse friske farver på væggene, lofterne, ja alt hvad der kan sprøjtemales. Og ny meget bedre belysning lover godt. Selvom det naturligvis fortsat er et stort ønske at få flere haltider til seniorerne og haltid til ungdomsafdelin-\ngen. Det er bestyrelsens håb, at der også fremover vil være bordtennis i Højby S&G, men det kræver helt sikkert en holdningsændring når der skal fordeles haltider. Med ønsket\nom et godt jubilæumsår fra bordtennisafdelingen.\nNyt fra skytterne Stolte fanebærere\nCarl Nielsen på Bramstrup Søndag havde et stort Brass orkester fra Kerteminde samt Fåborgkoret sat hinanden stævne for at fejre Carl Nielsens 150 års fødselsdag i musikladen på Bramstrup Gods. I den forbindelse havde arrangørerne rettet henvendelse til Højby Skytteforening, om vi ville gå faneindmarch til ”Højby Skyttemarch”, som netop er skrevet af Carl Nielsen. Vi var 5 mand fra foreningen med 2 faner, der deltog i festlighederne. Og hvilken oplevelse! Alle tilskuere blev blæst bagover af det ene skønne nummer efter det andet. Tak til de mange højbyborgere, der havde valgt at tilbringe et par timer sammen med os, tak for hvert et smil og anerkendende nik.\nmåske er du en af de heldige, der får 20 gratis skud til brug i vores flotte skydekælder.\nHøjby Marked Igen i år deltager Højby Skytteforening i markedet. Så kom forbi teltet ved Højby S&G og besøg os, få en snak om skydning og våben i almindelighed. Og hvem ved,\nArbejdsdag Lørdag d. 1 august kl 9.00 er der "store byggedag" samt rengøring af alle klublokaler. Bestyrelsen vil hermed opfordre så mange medlemmer som muligt til at møde op og\nNy skydebane Så er vi gået igang med at renovere/bygge ny skydebane. Først skulle der fjernes 24 t. sand fra vores gulv. Det skulle køres helt til København, fordi der var blystøv i det. Efterfølgende er bagvæg med kuglefang fjernet, og vi kan således begynde at opbygge den ny skydebane med elektronisk markering. Forventet pris: 500.000 kr. Et meget stort beløb for Højby skytteforening, men det er indsamlet over en længere periode. Endelig kan vi komme i gang! Vi håber, at vi er klar til september. I vil høre mere herom senere her i bladet og på nettet.\ngive en hånd med, så vi alle kan glæde os over den nye bane. Klubben er vært med lidt til ganen i løbet af dagen Vel mødt!\nHøjby skytteforening ønsker alle medlemmer en god sommer\nSporten Sporten Sporten Af Torben Larsen og Rud Thomsen\nHøjby mesterskab 2 i golf lørdag den 23. maj 2015\npræmie til det hold, der kom i klubhuset med den gule bold, og som havde lavet flest point med den. Det var ikke alle hold, der havde den med ind, men det gav anledning til lidt nervøst spil samt gode grin. Der blev også uddelt præmier for tættest flaget på alle par 3 huller. Der var ligeledes mange klappræmier, så det endte med, at alle fik en præmie med hjem. Vi er meget taknemmelige for de sponsorer, der har valgt at støtte dette mesterskab. Til dem skal hermed lyde en stor tak.\nLørdag den 23. maj 2015, blev Højby Mesterskab i golf afholdt for anden gang, igen i Odense Golfklub. Desværre faldt matchen sammen med pinsen i år, så dervar en mindre deltagelse end sidste år. At vejrguderne ikke helt var med os gjorde ikke så meget, alle var glade og parate til den løbende start.\nSponsorer : SuperBrugsen Ok Benzin Bon-Fire Free Concept VVS Centeret Murermester Torben Larsen Trykteam Svendborg Odense Golfklub Vi er glade for, at der var så mange, der tilmeldte sig, og håber på at se dem igen - og gerne flere golfspillende højbybeboere til Højby Mesterskab 2016. OBS! Datoen er sat til 21/5 2016 på gensyn!\nVi var 17 glade golfspillere tilmeldt, alle selvfølgelig bosiddende i Højby, heraf nogle nye ansigter. Efterfølgende var der spisning og præmieuddeling. Der blev spillet i én samlet række, og Højbymester blev Michael Speedy Nielsen. Nr. 2 blev Rene Steen Nielsen, og nr. 3 blev Todd Grady. Der var ligeledes en hold-\nSporten Sporten Sporten Af Tino Haastrup-Andersen\nVi byder velkommen til en ny sæson i Højby S&G Badminton Tiden er inde hvor alle i Højby og omegn kan komme til at svinge ketsjeren igen. Første træningsdag er mandag den 17. august i Højby Hallerne. Voksne Leje af baner er efter "først til mølle" princippet, så det er nu, du sammen med 3 venner, naboer, fælles hundelufter eller familie skal tilmeldes for kommende sæson. Vi har baner mandag og onsdag. Prisen pr. person for motionsbadminton for hele sæsonen er uforandret fra sidste sæson kr. 650,-. Jo før I har samlet "holdet" jo flere muligheder er der for at\nvælge bane. Mandag aften kører vi også ”mød-op-badminton” fra kl.: 19, hvor du er velkommen til selv at møde op og spille med. Vi sætter hold på dagen og kamp for kamp, så der altid spilles sjove og lige kampe. Kom og prøv – det er sjovt! Ungdom Tirsdag fra kl. 17-18 er begynderdag for ungdommen. Vi anbefaler, at man som minimum er begyndt i første klasse. Der er trænere i hallen fra kl. 16.30, så børnene kan komme direkte fra SFO. Pris for hele sæsonen er kr. 500,- for ungdom. Mandag og onsdag træner\nSå er kroen i Allerup Gamle Have åbent Den nye forpagter hedder Jeanet Roholdt Bondtofte, mor til 3 børn og uddannet viktualieekspedient samt levnedsmiddeltekniker og med erfaring fra storkøkkener.\nHun tilbyder selvfølgelig is, sodavand og pomfritter som vanligt, men det sunde står højt hos Jeanet, hvorfor kroen også tilbyder grovbollesandwich med hjemmelavede frikadeller, Wrap med kylling eller Kebab, frugtbakker og lignende.\nholdes der gammeldags søndagsfrokoster med kaffe/the og kage til kr. 95,- pr. person hver søndag mellem kl. 13.00 og 15.00. Menuen bliver offentliggjort på Allerup Gamle Haves hjemmeside\nog reservation er obligatorisk på\ntlf. 25 33 99 22\nden ældre/øvede ungdom fra kl. 16.30-18 begge dage. I ungdomsafdelingen lægger vi meget vægt på, at det er sjovt at spille badminton, helt fra at lære, hvordan man holder rigtigt på ketsjeren, til man som mere erfaren kommer med til stævner m.v. I år kommer vi til at arbejde tæt sammen med DGI, som stiller op med deres dygtige trænere, så vi sikrer, at alle får det optimale ud af træningen.\nvi kan gentage succesen i år. For mere information om tider, trænere: Kig forbi vores hjemmeside på hojby-sg.dk, hvor du også har mulighed for at tilmelde dig. Du er også velkommen til at kontakte Søren kasserer på tlf. 26 79 86 07. Vi glæder os til at se dig! Hilsen Højby S&G Badminton\nI tvivl? Er du i tvivl, om badminton er noget for dig, så kan du få et par træningsdage før du tilmelder dig. Sidste sæson Vi fik rigtig mange gode oplevelser med holdturneringer og diverse stævner med masser af badminton i Højby Hallerne. Vi håber meget, at\nTurneringsbadminton sæson 2015/16 I sidste sæson fejrede 1. holdet, at de med god holdånd og en stor indsats kunne vinde serie 2 under Badminton Fyn. Det betyder, at vi kan se frem til at spille serie 1 i den nye sæson. Det vil klart kræve, at træningsindsatsen fra starten er i top. Første kamp afvikles allerede i begyndelsen af september. På lige vilkår med serie 1 truppen er jeg sikker på, at spillerne på øvrige hold vil støtte op om den gode træning og således også være i form til deres respektive kampe i senior- og veteranrækkerne under DGI.\nTræner Jørn Jensen vil, som vi kender det, stå for et par timer med slagtræning og spillerunder. Vi mødes til første træning tirsdag den 18. august kl. 19. Vel mødt til en ny sæson hvor vi ud over træning og gode kampe heller ikke skal glemme hyggen :-) De bedste badmintonhilsner Søren Lund Turneringsformand Tlf. 40 33 27 08\nSporten Sporten Sporten Af Louise Ostenfeldt Henriksen\nNyt fra Højby S & G håndbold Om kort tid starter endnu münster, på håndboldskolen en ny og spændende for unge håndboldspillere fra håndboldsæson, som bynær og fjern i uge 32, og på der på masser af træning, mini-håndboldskolen i uge kamp, leg, venskaber og et 33. stærkt klubfælleskab. Selvom sommerferien er Vi glæder os til at byde både over os, og det for mange be- gamle og nye spillere veltyder ren afslapning i hæn- kommen til den nye sæson, gekøjen, så har håndboldene og skulle nogen have lyst til ikke ligget stille i klubbens Materiale til Højbynyt d. 24.7.15 at høre mere om livet i klubboldkasser. Klubbens spil- ben, kan man finde os på lere, trænere og ledere har Højby-markedet d.15.8.15 og nemlig ikke kunne lade dem læse mere på hjemmesiden 1) (Stor overskrift til håndboldklubbens del i Højbynyt) ligge. Derfor er de blandt an- http://www.hoejbyhaanddet blevet luftet på klubbens bold.dk. årlige håndboldtur til Neu-\nTræningstider 2015 Tirsdag Hal 1 (gl. hal) 16:45 - 18:00 18:00 - 19:15 19:15 - 20:30 20:30 - 22:00\nU10 Piger & Drenge & U12 Piger U14 Drenge B & U16 Drenge A Damer Fynsserie & Dame serie 2 Herre Serie 1 & 2\nTirsdag Hal 2 (ny hal) 16:30 - 18:00\nU12 Drenge & U14 Piger\nTorsdag Hal 1 (gl. hal) 16:30 - 17:30 17:30 - 18:45 18:45 - 20:15 20:15 - 22:00\nMini (U6 & U8 Piger & Drenge) U10 Piger & Drenge U14 Drenge B & U16 Drenge A Herrer Serie 3 & 4\nTorsdag Hal 2 (ny hal) 16:30 - 17:45 17:45 - 19:00 19:00 - 20:30 20:30 - 22:00\nU12 Piger U12 Drenge & U14 Piger Herre Serie 1 & 2 Dame Fynsserie & Serie 2\nU6-U8 Mini-Håndboldskole i Højby\nHej alle piger og drenge i Højby og omegn – så er det blevet tid til årets mest spændende, sjove og lærerige håndboldfest, nemlig U6-U8 Mini-Håndboldskolen 2015. Mini-Håndboldskolen løber af stablen i weekenden d. 15/8-16/8, hvor der vil være fokus på håndboldtræning blandet med en masse sjov og leg. Der vil blive vekslet mellem at være i hallen og udenfor, hvor der også vil være mulighed for at prøve kræfter med spillet på græs og i sandet på en af Højbys to strandhåndboldbaner. Tilmelding kan ske via Dansk Håndbold Forbund (DHF SKUM mini håndboldskole): http://skole.dhf. dk/Map/MapChoise.aspx\n• Frokost (et sundt måltid til middag) plus frugt og saft i pauserne • Puma spillertrøje • Puma spillershorts • Select Håndbold • Select Drikkedunk •Håndboldskole Diplom og naturligvis en masse nye venner og veninder. U6-U8 Mini-Håndboldskolen starter begge dage (lørdag d. 15/8 og søndag d. 16/8) kl. 10 og slutter kl. 15. De årgange, der kan tilmeldes er U8 (2007/2008) og U6 (2009/2010), som er gældende for sæsonen 2015/2016. SIDSTE TILMELDING: 11/8 Højby S&G Håndbold glæder sig til at byde nye og gamle ansigter velkommen til året Mini-Håndboldskole.\nPrisen for Mini-Håndboldskolen er 470 kr. OBS! For deltagere i årets Mini-Håndboldskole er der 100 kr rabat i kontingent for sæson 2015/2016 i Højby S&G Håndbold. For disse penge får man udover en masse spændende håndboldtræning også:\nSporten Sporten Sporten Allan Peterson og Ronni Nielsen - På U6/U8 holdets vegne\nU6 og U8 på håndboldtur til Neumünster Efter en sjov og lærerig indendørssæson kom årets sociale og håndboldmæssige højdepunkt, da U6/U8 holdet drog afsted til sommerturnering i Neumünster lørdag d. 20/6. Mens Højby Håndbolds øvrige hold kørte i bus mod det tyske, fragtede en konvoj af familievenlige stationcars klubbens nye minihåndboldtalenter fra Højby til Neumünster. Efter et kort besøg hos grænsekiosken, hvor rigelige mængder energiholdig proviant blev indkøbt, var U6/ U8 holdet fremme tidsnok til indlogering i skolens gymna-\nstiksal og en hurtig frokost inden første kamp ved middagstid. De 12 veltrimmede udendørs håndboldbaner lagde græs til sommerturneringen, og mødet med den tyske håndboldkultur blev fra første fløjt et rent inferno af helbanepres og totalhåndbold, der fra start pressede de ellers så seje minihåndboldspillere fra Højby. Den første kamps fortvivlede ansigtsudtryk på både spillere og trænere blev dog hurtigt afløst af smarte frispilninger og løb uden bold, der førte til flotte mål og sejre i 4\nud af 5 kampe. Trætte, men glade og tilfredse, kunne U6/ U8 holdet lade sig hylde med flotte sølvmedaljer om halsen af de medrejsende stolte forældre. Den resterende del af eftermiddagen blev brugt på at heppe på de øvrige hold fra Højby og lege i det gode vejr, før aftensmaden blev serveret af det yderst kompetente madhold. Inden ungerne hoppede i soveposerne skulle sølvmedaljerne fejres med en ernæringsmæssigt udfordrende mængde af slik og - naturligvis - (børne)champagnesprøjt. Efter en dejlig og oplevelsesrig dag gik ungerne ud som et lys, og de stolte forældre\nkunne nyde et glas rødvin og hyggeligt socialt samvær. At vågne søndag morgen i gymnastiksalen sammen med over 100 af klubbens medlemmer var en stor oplevelse for ungerne. Efter morgenmads-hygge og hepperi på sidelinien, tog ungerne mange dejlige minder med hjem til Højby. Fra U6/U8 holdet skal der lyde en kæmpe tak til Tourleiter Claus Elgaard og alle hans hjælpere for deres store arbejde med at stable en fantastisk tur på benene for Højby Håndbolds unger. Vi ser allerede frem til næste års familietur til Neumünster sammen med resten af Højby Håndbold.\nSporten Sporten Sporten af Linda R. Jacobsen\nDagbog Neumünster 2015\nI år er det 38. gang Højby S & G Håndbold afdeling drager mod de sydlige himmelstrøg til Neumünster i Tyskland, for at indtage de udendørs håndboldbaner og besøge håndboldafdelingens mangeårige venskabsklub SV Tungendorf. Siden 1977, hvor Erik Skovsgaard, Johs og Åshild Hvidesen startende denne nu mangeårige tradition, har håndboldafdelingen hvert år besøgt de tyske venner, for at få en weekend fyldt med masser af håndboldoplevelser og socialt samvær på tværs af alle ungdomsholdene, trænere og medhjælpere. I 1977 besluttede man at Højby skulle prøve at begå sig på den internationale arena og prøve kræfter med de tyske kæmpere. Det var lige fra start en succes på grund af den vel tilrettelagte håndboldturnering, hyggelige tur og mulighed for at prøve kræfter med håndbold på en lidt anden måde. Det blev hurtigt besluttet, at dette skulle være en fast årlig tilba\ngevendende tradition, så inden længe blev vi venskabsklub med SV Tungendorf i Neumünster. Turen er som sagt fyldt med mange traditioner som f.eks.: stop ved grænsen for at handle, vi sover i samme sovesal år for år, der kæmpes om de ædle metaller på håndboldbanerne, vi hygger med tyskerne om aftenen, der er venskabelig kamp mellem børn og voksne om lørdagen, vi har vores faste menu og meget mere, der kan læses om i denne dagbog. Den dag i dag fremstår turen som en årlig begivenhed som både børn, unge og voksne glæder sig rigtig meget til, fordi den giver mulighed for at udleve det som Højby står for: venskab og respekt. I år var vi tæt på at slå tidligere års rekorder med 104 tilmeldte til turen. Som noget nyt i mange år, så havde vi både damesenior og et U8 hold med, så vi var bredt repræsenteret i alle årgange. U8 har takket været deres meget engagerede trænere Ronni og Allan fået mulig-\nhed for at komme med, hvilket er første gang i Højby S & Gs historie. Dette er sket på grundlag af stor opbakning blandt deres forældre, der også valgte at køre med til Tyskland, så børnene kunne få mulighed for at opleve, hvorledes en håndboldtur foregår. Forældrene deltog i overnatningen, så der ikke var risiko for nogen skulle få hjemve og så kunne alle små U8’ere komme tidlig hjem søndag, da alle forældrene havde valgt selv at køre derned, netop for weekenden ikke skulle blive for lang for dem. Det er netop det, understreger vores Turleiter Claus Elgaard, som kendertegner dette års tur – hvor er det dejligt at se den fantastiske opbakning og det engagement, der er i Højby S&G håndboldafdeling. Turen startede noget ander-\nledes i år end de tidligere år. På p-pladsen ud for Højby hallerne stod 104 forventningsfulde børn, unge og voksne med fuld oppakning og var klar til afgang kl. 7, men der var ingen bus. I år var der ny chauffør på. Vores chauffør fulgte GPS’en meget nøje, hvilket resulterede i at bussen havde forvildet sig ind i alle de små vænger på Nørrelunden. Det tog sin tid at få rettet bussen op og ind på rette rute mod Højbyhallerne, så vi kunne få læsset og gjort klar til afgang.\nAf pladsmæssige årsager kan vi desværre ikke bringe hele dagbogen. Vi henviser til hjemmesiden og ønsker god fornøjelse med læsningen! Red.\nLæs hele dagbogen på http://www.hoejbyhaandbold.dk.\nSporten Sporten Sporten Af Anna Jørgensen\nGymnastikafdelingen. Sommeren er i fuld gang, og vi håber, at alle nyder den danske sommer med alt hvad den bringer os af både sol, regn og blæst. I gymnastikafdelingen står vi klar til en ny fantastisk sæson, og vi glæder os til at byde både gamle og nye medlemmer velkommen. Både instruktører og bestyrelsen ser frem til en sæson fyldt med sjov, leg, hyggeligt samvær og en masse sved på panden! Programmet for den kommende sæson samt beskrivelser af de forskellige hold findes længere fremme i bladet. Der skal dog tages forbehold for eventuelle ændringer inden sæsonstart. Tilmelding til de forskellige hold åbner lørdag i uge 33 samme dag som Højby Marked afholdes. Næste sæson starter i uge 36. Dog starter Zumba først op i uge 37! Tilmelding til vores hold sker via Hovedforeningens hjemmeside: http://www.hojby-sg.dk/ . Klik herefter på gymnastik, og du kommer direkte ind på Gymnastiks side. Ved deltagelse på mere end ét hold er der et administrationsgebyr på 50 kr. Dette gebyr betales på samme måde, som når du melder dig på et hold og betaler. Når du har betalt administrationsgebyret, skal du sende en mail til vores kasserer Pernille Krongaard på mailadresse: kasserergym@outlook.dk og meddele, hvilket hold du gerne vil deltage på. Så bliver du tilmeldt det rigtige hold.\nHUSK Der er mulighed for at prøvetræne tre gange på et hold, inden du endeligt tilmelder dig. Dog skal man være opmærksom på, at nogle hold kan blive hurtigt fyldt op. Skulle dette ske, vil der blive oprettet en venteliste, og du vil blive tildelt en plads, såfremt en anden melder fra. Praktisk information Vi vil opfordre dig til at gå ind og kigge Gymnastikafdelingens hjemmeside igennem. Vi vil især fremhæve siderne ”praktisk info” og ”foreningen”, hvor der findes mange vigtige og nyttige oplysninger. Vi forventer, at vores medlemmer netop læser den praktiske info og de etiske retningslinjer for Højby S&G. Du kan desuden se hvilke instruktører, der træner de forskellige hold. Vi vil rigtig gerne høre fra dig, hvis du synes, der mangler noget på vores hjemmeside, eller der er noget, der er svært at finde. Du kan også følge gymnastikforeningen på Facebook: Højby S&G-Gymnastik. ”Synes godt om” vores side og du bliver informeret denne vej om hvad der sker i foreningen Ved spørgsmål vedrørende den kommende sæson og de enkelte hold, kan du rette henvendelse til vores instruktøransvarlige Jesper Steffensen på mailadresse: jesper.b.steffensen@gmail. com eller formand Anna Jørgensen på mailadresse: annahauritzjorgensen@gmail.dk.\nNye tiltag På to af vores hold er der ny træningsdag og nye instruktører. Det drejer sig om vores Kids-Volley hold og Rytme hold. Vi har ligeledes slået to hold sammen: Vores Forældre-barn hold og Familiehold. Kids-Volley I den kommende sæson har vi rykket Kids-Volley til Friskolen om onsdagen, da vi har oplevet, at der er nogle af vores medlemmer, der ikke kan få det til at passe ind med træning om mandagen. Vi håber derfor på, at skiftet til onsdag også kan lokke nye ansigter til på holdet. Vores tidligere træner Lene er desværre stoppet, men Maja, som også tidligere har været hjælpetræner vil nu være træner på holdet sammen med kompetente hjælpere. Rytmisk gymnastik 0.-3. klasse Tidligere har vores rytmehold haft tid på Friskolen, men i år er det blevet muligt for os at have holdet i Hal 1 i Højby Hallerne om onsdagen. Ligeledes på dette hold er der ny instruktør. Rie, som tidligere har haft både forældre-barn og Krudtuglerne. Rie er desuden selv erfaren indenfor det rytmiske, så hun\ner yderst kompetent til dette hold. Familiehold Vi har besluttet, at slå vores Forældre-barn hold og Familiehold sammen til et stort hold i den kommende sæson. Holdet træner stadig om onsdagen, og der vil som altid være mulighed for at lave gymnastik sammen som familie, med både små og større børn. Der vil være knald på med to velkendte instruktører, Stine og Rie, og velkendte øvelser og redskabsbaner. Bemærk desuden, at vores trampolinhold har fået nye tider – dog på de samme dage! Udover disse ændringer kører vores gode, gamle hold som de plejer, og vi glæder os til at se både nye og gamle ansigter hele vejen rundt! Tilbage er kun at sige på gensyn eller velkommen til en ny sæson. Vi glæder os til at se jer alle til en masse sjove og svedige timer i hallerne!\nSporten Sporten Sporten Dag Mandag\nMotion og udstrækning Trampolin, begynder/øvede 6 år og opefter Trampolin konkurrence Højby Mini Mix\nHal 2 Hal 1\nBente Frederikke H, Emilie og Benedicte\nHal 2 Hal 1 + multihallen\nHøjby Junior Mix\nHal 1 + multihallen\nZumba Herre Holdet\nHal 1 20.00-21.00 Hal 1 + Multihallen 20.00-22.00\nLaura og Heidi Kenneth, Mikael, Kristoffer, Michaela og Laura M Jesper, Casper, Amalie, Pernille og Camilla Cecilie Daniel og Brian\nRope Skipping, begynder\nRope Skipping, konkurrence\nKids-Volley Top Fun\nFamiliehold Rytmepiger, 0.-3. kl. Bodytoning Trampolin konkurrence Tabata Volley Mix Floorball\nHal 1 Hal 1 Hal 1 Hal 1 Hal 1 Hal 1 Hal1\n16.35-17.30 17.30-18.30 18.30-19.45 19.00-21.00 19.45-20.30 20.00-22.00 20.30-21.30\nRope Skipping, øvede\nMia, Maja, Isabella, Annika og Nikoline Albert, Katrine, Frederikke L Christina, Emilie og Maja Christina, Emilie og Maja Maja Klaus Rene, Jens, Lau og Anton Klaus Rene, Jens, Thor og Lau Stine, Rie og Lauge Rie Birgitte Laura og Heidi Birgitte Kasper Bo Dorthe, Ole, Nikoline og Annika Christina, Emilie og Maja Christina, Emilie og Maja\nSporten Sporten Sporten Kontingent oversigt 2015-2016 Hold Børnehold: Familiehold Krudtuglerne De Boblende Tøser De Flyvende Tøser Top Fun Turbodrengene Rytmepiger 0.- 3. kl. Højby mini Mix 10-12 år Højby Junior Mix 13-17 år Kids-volley Trampolin begyndere og øvede fra 6 år Trampolin konkurrence Rope Skipping Begynder og Øvet Rope Skipping konkurrence Voksenhold: Motion og udstrækning Floorball Bodytoning Tabata Zumba Volley – Mixhold Herre holdet Administrationsgebyr for deltagelse på hold nummer 2, 3, 4…\nKontingent Kr. 425,- + udgifter til opvisningsdragt\nKr. 500,- + udgifter til opvisningsdragt Kr. 650,Kr. 975,Kr. 650,- pr. ½ sæson Kr. 700,- inkl. T-shirt og tov Kr. 1300,- + udgift til konkurrencelicens på 200,Kr. 525,Kr. 450,Kr. 600,-\nKr. 700,Kr. 650,- + udgifter til opvisningsdragt Kr. 50,-\nLEJ ET PARTYTELT PÅ 18, 36 eller 54m2, eller en VIP TOILETVOGN OG STØT UNGDOMSARBEJDET I HØJBY S&G Nu kan alle private og foreninger leje et partytelt af Sponsorudvalget ved Højby S&G.\nFor bookning af telt kontakt Bjarne Frimann Tlf. 20 32 62 36 Mail bjfrimann@webspeed.dk\nSporten Sporten Sporten Holdbeskrivelser 2015-2016 Motion og udstrækning M/K gymnastik uden løb og hop. Vi gennemgår alle de store muskelgrupper og har udstrækninger ind i mellem. Aldersgruppe: Alle er velkomne. Vi drikker kaffe/te den første mandag i hver måned. Trampolin begyndere og øvede – børn fra 6 år Dette hold er for såvel nybegyndere som øvede. Der vil være mulighed for at deltage ved enkelte konkurrencer i rækker, som passer til den enkelte springers niveau. Til træningen lægger vi vægt på at give springerne færdigheder inden for trampolinens grundspring. Ved første træning vil springerne få udleveret materiale omkring hvilke spring, de skal igennem. Når instruktørerne mener, at den enkelte springer har udviklet disse færdigheder, vil springeren få mulighed for at lære enkelte saltospring. Trampolin konkurrence Et hold for udtagne konkurrencespringere. For at blive udtaget til holdet, skal man udtages af instruktørerne på de to trampolinhold. Der trænes 2 gange ugentligt. Vi skal igen i år deltage ved omkring fire til fem stævner. Højby Mini Mix - 10-12 år Højby Mini Mix er til dig, der elsker gymnastik med fuld fart på. Holdet er for alle både drenge og piger, og her behøver man ikke være ekspert. Holdet træner halvanden time hver mandag i både Hal 1 og Multihallen. Der vil være udforinger til dig både rytmisk og springmæssigt hver gang, hvor spring dog er 1. prioritet. Holdet skal\nvære sjovt at gå på, og der vil samtidig blive arbejdet målrettet, så alle udvikler sig mest muligt, hvad end det er vilde spring eller elegante moves. Højby Junior Mix, 13-17 år Højby Junior Mix er et juniorhold for dig, der vil gymnastikken. Vi træner 2 timer ad gangen en gang om ugen og det er både muligt at vælge spring og rytme. Springerne har derudover nogle træninger i Odense springcenter i løbet af sæsonen. Vi arbejder målrettet med den enkelte gymnast. Vi går meget op i, at man både har det sjovt, men også kæmper hårdt til hver eneste træning. Det er vigtigt for os, at du udvikler dig i løbet af sæsonen, og derfor er det vigtigt, at du kommer til træningerne, fordi du elsker at lave gymnastik! Vi vægter også det sociale højt på tværs af holdet, og arbejder med at holdet skal være ÉT stort hold. I løbet af sæsonen vil der være omkring 10 opvisninger rundt omkring på Fyn. Vi forventer, at du prioriterer holdet højt, og der er mødepligt til træninger, weekendtræninger såvel som opvisninger. Vi glæder os til at se dig! Spændstige hilsner Amalie, Pernille, Camilla, Casper og Jesper Zumba BEMÆRK Zumba starter først i uge 37! Vores Zumbainstruktør Cecilie er igen klar til en sæson med Zumba i Højby. Så mød op og vær med til at ryste diverse kropsdele til latinamerikanske og andre svedige\nrytmer hver mandag aften. Vi glæder os til at se dig!\nSaltoer og vejrmøller Trænerne på De Boblende Tøser\nHerreholdet På Herreholdet kan alle være med, uanset om man er nybegynder eller øvet. Der er en meget god, humoristisk og festlig stemning på holdet, hvor alle er med til at præge dagens program. Vi starter med en god opvarmning, som kan bestå af en god gang boldspil. Vi slutter opvarmningen af med lidt styrketræning, så hele kroppen bliver rørt, og man får sved på panden og bøffer på armene. (Ca. 30 min.) Derefter sætter vi noget god musik på og tonser igennem med spring på diverse redskaber. Vi kan finpudse de spring du allerede kan i forvejen? Eller lære dig en masse nye? Vi er mange til at tage imod og hjælpe. (Ca.11,5 time) Til sidst laver vi lidt udstrækning, og får tempoet lidt ned igen. Vi slutter af i cafeen med lidt køligt af drikke (tid: ukendt ). Vi vil se frem til nogle sjove timer, med sved på panden sammen med dig!\nDe Flyvende Tøser, 1.-3. klasse Vi åbner igen dørene til Multihallen, så vil du lære at stå på hænder eller få et sug i maven ved at udforske de højere luftlag? Eller vil finpudse de spring, du allerede kan i forvejen? Kan du lide at springe? Ha’ det sjovt? Er du en pige, der går i 1-3. klasse? Så er dette pigespringhold noget for dig. I løbet af sæsonen vil vi bygge videre på det, du allerede kan og lære en masse nye spring. Selvom du aldrig har sprunget før, kan du sagtens være med! Vi ser frem til nogle sjove timer med sved på panden sammen med dig. Lyder det spændende, så kom og vær en del af De Flyvende Tøser. Vi er klar til en ny forrygende sæson, er du?\nDe Boblende Tøser, 5 år-1. klasse Fylder du 6 år og går i børnehave eller går du i 0. eller 1. klasse? Har du prøvet at springe før, eller er det første gang? Kunne du tænke dig at få sved på panden og få nye veninder? - Så er holdet her lige noget for dig. Vi skal lære en masse nye spring, hygge os, og lave nogle flotte serier, som vi til sidst på sæsonen skal fremvise. Vi glæder os til at se nye som gamle boblende tøser, og til en ny sæson med fuld fart over feltet.\nRope Skipping Begynderhold 7+ For piger og drenge i alderen 7 år og op. Her er holdet for dig, som gerne vil prøve at lave gymnastik på en sjov og anderledes måde. Rope Skipping, bedre kendt som sjipning, er en sportsgren, der er både god for konditionen og koordinationen samtidig med, at det er udfordrende for alle – men vigtigst af alt: så er det SJOVT! Holdet er for dig, som aldrig har sjippet før og for dig, som allerede kan noget. Vi skal hoppe i forskellige tove og bruge sjippetovene på nye og sjove måder. Meld dig til på hjemmesiden og grib derefter kondiskoene og mød op til træning. Der er plads til max. 24 gymnaster på holdet, så skynd dig at melde dig til!\nSporten Sporten Sporten Fra dette hold er der mulighed for at blive udtaget til det øvede hold, når sæsonen slutter. Rope Skipping - Øvet hold Dette hold er et udtagelseshold, hvor alle gymnasterne er udtaget fra begynderholdet. Holdet træner en gang om ugen, hvor fokus er at forberede gymnasterne på, hvordan Rope Skipping er som konkurrencesport. Dette indebærer bl.a. træning af den generelle kondition samt styrketræning og smidighed. Derudover skal gymnasterne på dette hold lære, hvordan man arbejder sammen og opfører sig som et hold. Fra dette hold er der mulighed for udtagelse til konkurrenceholdet, når sæsonen slutter. Rope Skipping Konkurrence Rope Skipping konkurrenceholdet består af talentfulde og pligtopfyldende gymnaster, som er udtaget fra andre hold. Der trænes målrettet og intensivt to gange om ugen med fokus på de regionale og nationale holdkonkurrencer. Det nuværende hold har i de foregående par sæsoner haft succes ved konkurrencerne, hvor der bl.a. er vundet flere medaljer ved Sjællandsmesterskabet og én guldmedalje ved Danmarksmesterskabet. I øjeblikket er Rope Skipping konkurrenceholdet et selvstændigt hold, hvor gymnasterne selv står for træningen og forberedelserne frem til konkurrencerne i 2016. Kids-volley Et spil, der er tilpasset udviklingen for piger og drenge mellem 6-11 år. Der vil være masser af sjov med bold, uden at man behøver at være superbjørn lige fra start. Hol40\ndet har nu kørt i nogle sæsoner og der er derfor mulighed for at deltage på forskellige levels. Vi vil i timerne vægte hygge, socialt samvær med fokus på godt kammeratskab og hold-ånd, samtidig med at vi forbedrer os. Vi vil også komme ud til Kids stævner og møder spillere fra andre klubber. Top Fun drenge, 5 år-0. klasse Drengegymnastik med masser af fysik. Vi ophæver tyngdekraften og udfordrer de tyndere luftlag med kraftspring og saltoer. Samtidig får vi nogle seriøst store muskler og vores kammeraters misundelige blikke! Turbodrengene, 1. -3. klasse Er I klar, drenge? Så starter en ny sæson, og der bliver fuld drøn på. I skal lære nye spring: kolbøtter, vejrmøller, håndstand m.m. Vi skal selvfølgelig også lege og tumle, så det ender med at vi får store bøffer. Vi glæder os til at se jer! Håndstand og flik-flak-hilsner fra os alle. Familieholdet Familieholdet er et hold, hvor børn og voksne har mulighed for at være til gymnastik og bevæge sig sammen. Vi leger både i fuld fart og stille og roligt, laver redskabsbaner og andre aktiviteter, der stimulerer motorik og grundgymnastiske færdigheder. Da vi er mange, der bevæger os i hallen på samme tid, anbefaler vi, at dit barn går sikkert på benene, når det starter til gymnastik. Vel mødt Stine og Rie BEMÆRK: her tilmeldes man som familie – tilmeld derfor det barn, der deltager (eller et af dem).\nRytmepiger 0.-3.kl. Er du pige og går du i 0.-3.kl., så hiv alle dine veninder med til rytmegymnastik i Højby Hallerne! Der vil være fuld fart over feltet, når vi skal øve os på grundgymnastikken. Selvfølgelig skal vi tøsehygge en masse og finde os en ny veninde eller to. Så kom og lær noget nyt og hav det sjovt på rytmepiger 0.-3. klasse. Vi glæder os til at se jer. Bodytoning Bodytoning er et hold, hvor hele kroppen bliver rørt, og man får sved på panden. Vi starter med en god opvarmning, efterfulgt af konditionstræning, hvor pulsen kommer i top. Så er det resten af kroppen, som skal spændes op. Der vil være træning af alle store muskelgrupper. Vi slutter med udstrækning. Når det hele er overstået er du fyldt med ny energi. Jeg glæder mig til at se jer, som kender det, og alle de nye, som skulle have lyst til at træne kroppen. Birgitte Tabata Tabata er navnet på Japaneren, som har opfundet denne effektive træningsform. Grundreglen i træningen er, at man træner forskellige muskelgrupper i 4 min. (20 sek. fuld power og 10 sek. pause). Dette giver mulighed for at omdanne fedt til muskler og øger konditionen hen over en sæson. Vi starter med en let opvarmning, derefter effektiv træning og til sidst udstrækning. Alle kan deltage, da det er individuel træning og kun dig selv som bestemmer tempoet. Vel mødt! Volleyball - Mix it up! 15 år + Vi er en flok mennesker, der\nsynes, at volleyball er verdens fedeste sport, og som bare ikke kan lade være med at lege med en bold sammen med andre. Om du er begynder, øvet eller er en af dem, der har spillet i mange år er underordnet, bare du har lyst til at blive bedre med en volleyball. Højt humør og holdånd er kendetegnet for volleyball, når det er bedst, og sammen vil vi udfordre hinanden til at blive bedre. Så om du er dreng eller pige (og er fyldt 15) så kom og vær med på Højbys volley-hold! Floorball - Fat en stav og kom til hyggehockey i Højby Hver onsdag aften i vintersæsonen mødes friske floorball spillere i Hal 1 på til en gang ishockey uden vold og is. Spillet ligger tæt op af spillet floorball, men med nogle små tilpasninger, der gør, at der kan komme mere flow i spillet. Holdet er åbent for alle, der trænger til at dyrke noget motion i en uforpligtende atmosfære, og som synes, løberiet bliver sjovere i en holdsport. Tyk, tynd, mand, dame, ung eller gammel - der kræves ingen forudsætninger for at være med, og man kan altid låne en stav af foreningen. Træningen vil primært foregå som kampe, men da Bo tidligere har spillet forskellige varianter af hockey, vil der også være mulighed for at lave forskellige tekniske træningsøvelser, hvis nogle skulle have behov for det. Krudtuglerne, 4-6 år Krudtuglerne er for både piger og drenge i alderen 4-6 år, som er klar til nye udfordringer uden mor og far. Der bliver lavet masser af sjov gymnastik, redskabsbaner, mange vilde hop og spring.\nSporten Sporten Sporten Af Steen Syrak\nLær selvforsvar nu – vi starter ny træningssæson Kom og vær med ! Har du interesse for kampsport eller gerne vil lære at forsvare dig selv. Eller har du måske lyst til at prøve en ny sport, som både giver selvtillid og praktiske værktøjer til selvforsvar? Så er Jiu-Jitsu måske noget for dig. Kom og vær med ved vores sæsonstart, hvor du lærer at forsvare dig selv ved hjælp af balancebrydning, faldteknikker, låse med mere. Du opnår færdigheder fra følgende kampsportsgrene: Karate, Judo og Aikido. Her er ingen krav for opstart, alle lærer selvforsvar helt fra bunden. Alle kan deltage uanset vægt, kondition, alder og køn.\nTræningssted:\tMultihallen i Højby Hallerne. Vil du vide mere om klubben eller andet, find oplysningerne på vores hjemmeside hojbybudoklub.dk. For yderligere spørgsmål er du velkommen til at ringe til klubbens instruktører: Sensei Steen, Sempai Martin og Sempai Annette, som meget gerne vil være behjælpelig. Vi ses Sportslig Hilsen fra HØJBY BUDO KLUB\nI klubben vil der også være mulighed for deltagelse ved Rollingecup (børnegulvkamp) eller NipponCup (Fighting – stående kamp med kast og nedtagning – Fra alderen 10år). Ønsker man efter nogen træning at afprøve sig selv og sine færdigheder, vil der være mulighed for DM i Reaktionsbanemesterskab. Holdene starter uge 36, tirsdag den 1.september & torsdag den 3.september. Vi træner på følgende tidspunkter: • Børn (7-10 år) Torsdag 19-20:00 • Junior (10-14)\tTirsdag/torsdag 19-20:30 • Senior (15+)\tTirsdag 19-20:30 • Senior (15+)\tTorsdag 18-20:30 Mød op og vær med!\nJiu jitsu på japansk\nSporten Sporten Sporten Af Michael Jensen\nÅrets tennis tilbud Spil gratis resten af sæsonen Vi skriver august måned den sidste sommermåned. Forhåbentlig finder vejret også ud af, at august er en sommer måned og viser sig fra sin bedste side. Vi har i år et godt tilbud til nye medlemmer: Meld dig ind nu for 2016, og spil gratis resten af denne sæson 2015!\nKlubmesterskaberne De indledende kampe til årets klubmesterskaber er nu i fuld gang, og det giver lidt ekstra liv på banerne, hvilket er dejligt at se. Alle finaler spilles søndag den 6. september. Kom op på banerne og giv finalisterne lidt support med på vejen.\nIndmeldelse kan ske hos Michael Jensen, tlf.23 43 33 31, michaels@jensen.mail.dk.\nDoubleaften Kom og vær med – alle niveauer er velkomne, og du behøver ikke have en makker med. Vi spiller torsdag aften i uge 32-34 og 36 fra kl. 19.\nwww. vinduespudser-toft.dk 42\nAktivitetskalender Søndag d. 9. august. Højby Kirke. Morgengudstjeneste. Højby Kirke, kl. 8.30. Mandag d. 10. august. Højby Seniorforening. Åbent Hus, kl. 10-12. Banko, kl. 12.30-16. Højby Lokalhistoriske Arkiv Højbyvej 66, kl. 14-17. Tirsdag d. 11. august. Højbylund Ældreklub. Åbent hus, kl. 10-12. Banko, kl. 13-16. Lørdag d. 15. august. Markedsdag. Hollufgårdsvej 1, kl. 10-16. Søndag d. 16. august. Højby Kirke. Gudstjeneste. Højby Kirke, kl. 11. Mandag d. 17. august. Højby Seniorforening. Åbent Hus, kl. 10-12. Film, kl. 13-16. Tirsdag d. 18. august. Højbylund Ældreklub. Åbent hus, kl. 10-12. Bustur - Ebeltoft, kl. 13-16. Søndag d. 23. august. Højby Kirke. Gudstjeneste. Højby Kirke, kl. 11. Mandag d. 24. august.\nHøjby Seniorforening. Åbent Hus, kl. 10-12. Underholdning, kl. 13-16. Højby Lokalhistoriske Arkiv Højbyvej 66, kl. 14-17. Tirsdag d. 25. august. Højbylund Ældreklub. Åbent hus, kl. 10-12. Banko, kl. 13-16. Onsdag d. 26. august. Foredragsforeningen. Udflugt Carl Nielsen. Aldi, kl. 12.30. Højby Bibliotek. Tablets, er det noget for dig? Højby Bibliotek, kl. 15-17.\nMandag d. 31. august. Højby Seniorforening. IT-kursus, Tablets Android. Højby Hallerne, kl- 9-11. Højby Seniorforening. Åbent Hus, kl. 10-12. Underholdning, kl. 13-16.\nTirsdag d. 1. september. Højbylund Ældreklub. Socialt samvær, kl. 10-12. Banko, kl. 13-16.\nMandag d. 14. september. Højby Seniorforening. Åbent Hus, kl. 10-12. Medlemsmøde, kl. 13-16.\nTorsdag d. 3. september. Højby Sundhedscenter. MediYoga starter. Hollufgårdsvej 10A. Kl. 9.30-11.30\nHøjby Kirke. Samtaleforum. Højby Kirke, kl. 10.\nLørdag d. 29. august. Højby Kirke. Lørdagsdåb & gudstjeneste. Højby Kirke, kl. 11.\nHøjby Sundhedscenter. Kursus i healing. Hollufgårdsvej 10A.\nHøjby Sundhedscenter. Foredrag. Hollufgårdsvej 10A, kl. 19-21\nSøndag d. 30. august. Højby Kirke. Gudstjeneste. Højby Kirke, kl. 11.\nTirsdag d. 8. september. Højbylund Ældreklub. Åbent hus, kl. 10-12. Banko, kl. 13-16.\nHøjby Kirke. Bønneskole. Dalum Kloster, kl. 15.30.\n1. gang. Hollufgårdsvej 10A. Kl. 19-21\nOnsdag d. 9. september. Foredragsforeningen & Højby Kirke. Fælles opstart - Foredrag. Sognehuset, kl. 19. Højby Sundhedscenter. Undervisning i Quigong starter. Meditation med Hemisync. Hollufgårdsvej 10A. Kl. 17.15-18.30\nTirsdag d. 15. september. Højbylund Ældreklub. Åbent hus, kl. 10-12. Underholdning, kl. 13-16. Torsdag d. 17. september. Foredragsforeningen. Udflugt Grimmershus. Aldi, kl. 12.30. Højby Kirke. Menighedsrådsmøde. Sognehuset, kl. 19. Søndag d. 20. september. Højby Kirke. Gudstjeneste. Højby Kirke, kl. 11. Mandag d. 21. september. Højby Seniorforening. Åbent Hus, kl. 10-12. Bogcafé, kl. 13-16. Læsekredsen på Højby Bibliotek. 1. mødeaften. Højby Bibliotek, kl. 19-21. Tirsdag d. 22. september. Højbylund Ældreklub. Åbent hus, kl. 10-12. Banko, kl. 13-16. Onsdag d. 23. september. Højby Kirke. Samtaleforum. Højby Kirke, kl. 10.\nHøjby Sundhedscenter. Meditation med Hemisync\nHøjby 2015 nr. 5